open-index/open-wikipedia-markdown huggingface dataset:
ବାସୁ ଇନ୍ତୁରୀ

**ବାସୁ ଶ୍ରୀନିବାସ ରାଓ** (ମଞ୍ଚନାମ: **ବାସୁ ଇନ୍ତୁରୀ**) ଜଣେ ଭାରତୀୟ ଅଭିନେତା ତଥା ଲେଖକ ଯିଏକି ମୁଖ୍ୟତଃ ତେଲୁଗୁ କଥାଚିତ୍ର ଓ ଦୂରଦର୍ଶନରେ କାମ କରନ୍ତି । ସେ ଦୂରଦର୍ଶନ ଧରାବାହିକ *ଅମ୍ରୁତାମ*ରେ ସର୍ଭମ ଭୂମିକା ପାଇଁ ଜଣାଶୁଣା, ଯାହା ତାଙ୍କୁ ୨୦୦୭ ମସିହାରେ ଶ୍ରେଷ୍ଠ ହାସ୍ୟ ଅଭିନେତା ଭାବରେ ନନ୍ଦି ଟିଭି ପୁରସ୍କାର ପ୍ରଦାନ କରିଥିଲା । ସେହି ଏହି ଧାରାବାହିକରେ ଜଣେ ସହକାରୀ ନିର୍ଦ୍ଦେଶକ ଏବଂ ନିର୍ଦ୍ଦେଶକ ଭାବରେ କାର୍ଯ୍ୟ କରିବ ସହିତ ଏହାର କିଛି ଅଧ୍ୟାୟ ସେ ଲେଖିଥିଲେ । ପରେ ସେ ଦୂରଦର୍ଶନ ଧାରାବାହିକ *ଗଙ୍ଗାତୋ ରାମବାବୁ* ଲେଖିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ୨୦୧୪ ମସିହାରେ, ସେ ଗଙ୍ଗାରାଜୁ ଗୁନ୍ନାମ୍‌ଙ୍କ ସହିତ ପ୍ରଥମ ଭାରତୀୟ ମହାକାଶୀୟ କମେଡି କଥାଚିତ୍ର *ଅମୃତମ୍ ଚାନ୍ଦାମାଲୋ*ର ନିର୍ମାଣ କରିଥିଲେ ।

## ଅଭିନୟ ଜୀବନ 
### ଅଭିନୀତ କଥାଚିତ୍ର 
### ଦୂରଦର୍ଶନ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଶ୍ରେଣୀ:ତେଲୁଗୁ ଦୂରଦର୍ଶନ ଅଭିନେତା
ଶ୍ରେଣୀ:ଭାରତୀୟ ଦୂରଦର୍ଶନ ନିର୍ଦ୍ଦେଶକ
ସ୍ନେହଲତା ନାଥ

**ସ୍ନେହଲତା ନାଥ** (ଜନ୍ମ ୨୭ ଡିସେମ୍ବର ୧୯୬୫) ଜଣେ ଭାରତୀୟ ସାମାଜିକ କାର୍ଯ୍ୟକର୍ତ୍ତା । ସେ ନୀଳଗିରି ପର୍ବତମାଳାର ଅଧିବାସୀମାନଙ୍କ ଉତ୍ଥାନ ଦିଗରେ କାମ କରନ୍ତି । ସମାଜସେବାପାଇଁ ସେ ଜମୁନାଲାଲ ବଜାଜ ଏବଂ ନାରୀ ଶକ୍ତି ପୁରସ୍କାର ପାଇଛନ୍ତି ।

## ଜୀବନୀ
ନାଥ ୧୯୬୫ ମସିହାରେ ଜନ୍ମଗ୍ରହଣ କରିଥିଲେ ।

୧୯୯୩ ମସିହାରେ ଆରମ୍ଭ ହୋଇଥିବା କି-ଷ୍ଟୋନ ଫାଉଣ୍ଡେସନର ସେ ଥିଲେ ପ୍ରତିଷ୍ଠାତା ନିର୍ଦ୍ଦେଶକ । ଦାରିଦ୍ର୍ୟର ମୁକାବିଲା ପାଇଁ ତାଙ୍କ ଫାଉଣ୍ଡେସନର ଲକ୍ଷ୍ୟ ଥିଲା ଏବଂ ନୀଳଗିରି ପର୍ବତମାଳାର ଲୋକମାନଙ୍କୁ ଆର୍ଥିକ ଓ ସାମାଜିକ ଉତ୍ଥାନ ନିମନ୍ତେ ସେମାନେ ନିଷ୍ପତ୍ତି ନେଇଥିଲେ । ସ୍ନେହଲତାଙ୍କ ପାଇଁ ଦିଲ୍ଲୀରୁ କାମ କରିବା ପାଇଁ ସହଜ ହୋଇଥାନ୍ତା, କିନ୍ତୁ ନୀଳଗିରିର ଲୋକଙ୍କ ପାଖରେ ରହି କାମ କରିବା ପାଇଁ ସେ ନିଜ ଫାଉଣ୍ଡେସନ କୋଟାଗିରିରେ ପ୍ରତିଷ୍ଠା କରିଥିଲେ । 

୧୯୯୮ ମସିହାରେ, ନାଥ "ଅଣ କାଠ ଜଙ୍ଗଲ ଉତ୍ପାଦ - ବିନିମୟ" କାର୍ଯ୍ୟକ୍ରମର ସହ-ପ୍ରତିଷ୍ଠାତା ହୋଇଥିଲେ ଏବଂ ୨୦ ବର୍ଷରୁ ଅଧିକ ସମୟ ପାଇଁ ଏହାର ଭାରତସ୍ଥିତ କାର୍ଯ୍ୟାଳୟକୁ ପରିଚାଳନା କରିଥିଲେ । 

ବନ୍ୟ ସଂଗୃହିତ ଉଦ୍ଭିଦ ଉପାଦାନଗୁଡ଼ିକ ପାଇଁ ଏକ ସ୍ଥାୟୀ ଏବଂ ନିରପେକ୍ଷ ବାଣିଜ୍ୟ ବ୍ୟବସ୍ଥା ସୃଷ୍ଟି କରିବା ପାଇଁ ଫେୟାରୱିଲ୍ଡ ଫାଉଣ୍ଡେସନ ୨୦୦୮ ମସିହାରେ ପ୍ରତିଷ୍ଠିତ ହୋଇଥିଲା । ନାଥ ସେମାନଙ୍କ ପରାମର୍ଶଦାତା ମଣ୍ଡଳୀରେ କାମ କରନ୍ତି । ୨୦୧୩ ମସିହାରେ ତାଙ୍କୁ "ଗ୍ରାମୀଣ ବିକାଶ ପାଇଁ ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା ପ୍ରୟୋଗରେ ଉଲ୍ଲେଖନୀୟ ଅବଦାନ" ପାଇଁ ଜମୁନାଲାଲ ବଜାଜ ପୁରସ୍କାର ପ୍ରଦାନ କରାଯାଇଥିଲା । ଏହି ପୁରସ୍କାର ଭାରତର ରାଷ୍ଟ୍ରପତି - ପ୍ରଣବ ମୁଖାର୍ଜୀ ପ୍ରଦାନ କରିଥିଲେ ।

୨୦୧୯ ମସିହାରେ ତାଙ୍କୁ ରାଷ୍ଟ୍ରପତି ଭବନର ପ୍ରେସିଡେନ୍ସିଆଲ ପ୍ୟାଲେସକୁ ନିମନ୍ତ୍ରଣ କରାଯାଇଥିଲା । ସେ ଭାରତରେ ମହିଳାମାନଙ୍କ ପାଇଁ ସର୍ବୋଚ୍ଚ ନାଗରିକ ସମ୍ମାନ ନାରୀ ଶକ୍ତି ପୁରସ୍କାର ପାଇବାକୁ ଥିବା ୪୧ ଜଣ ମହିଳାମାନଙ୍କ ମଧ୍ୟରୁ ଜଣେ ଥିଲେ । ଏହି ପୁରସ୍କାର ସେ ତତକାଳୀନ ଭାରତର ରାଷ୍ଟ୍ରପତି - ରାମନାଥ କୋବିନ୍ଦଙ୍କଠାରୁ ପ୍ରାପ୍ତ ହୋଇଥିଲେ । ନାଥ ସେତେବେଳକୁ ୨୬ ବର୍ଷ ଧରି ନୀଳଗିରି ସଂରକ୍ଷିତ ଜୈବମଣ୍ଡଳର ଆର୍ଥିକ ଉନ୍ନତି ଓ ସ୍ଥାୟୀତ୍ୱ ନିମନ୍ତେ କାର୍ଯ୍ୟ କରିଆସୁଥିଲେ ।

## ଆଧାର
ଶ୍ରେଣୀ:୧୯୬୫ ଜନ୍ମ
ଶ୍ରେଣୀ:ନାରୀ ଶକ୍ତି ପୁରସ୍କାର
ଶ୍ରେଣୀ:ଜୀବିତ ବ୍ୟକ୍ତି
କନ୍ନନ ଅୟର

**କନ୍ନନ ଅୟର** ଜଣେ ଭାରତୀୟ ଲେଖକ, କଥାଚିତ୍ର ନିର୍ଦ୍ଦେଶକ ଏବଂ ଅଭିନେତା । ସେ *ଡାଉଦ୍* (୧୯୯୭) ଏବଂ *ଭିକ୍ଟର* (୨୦୦୯) ପରି କଥାଚିତ୍ର ଲେଖିଛନ୍ତି ଏବଂ ଇମ୍ରାନ ହାସମୀ, କୋଙ୍କଣା ସେନ୍ ଶର୍ମା ଏବଂ ହୁମା କୁରୈଶୀଙ୍କ ଅଭିନୀତ ଏକ କଥଚିତ୍ର *ଏକ୍ ଥି ଡାୟନ୍‌*ର ନିର୍ଦ୍ଦେଶନା ଦେଇଛନ୍ତି । ଏହି କଥାଚିତ୍ରଟିକୁ ସମୀକ୍ଷକମାନେ ପସନ୍ଦ କରିବା ସହିତ ବ୍ୟବସାୟିକ ସଫଳତ ମିଳିଥିଲା ।

## ଚଳଚ୍ଚିତ୍ର ଚିତ୍ର 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ନିର୍ଦ୍ଦେଶକ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ନାଟାଲିଜୁମାବ

ଏକ

**ନାଟାଲିଜୁମାବ,** ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ **ଟାଇସାବ୍ରି,** ହେଉଛି ଏକ ଔଷଧ ଯାହା ମଲ୍ଟିପ୍ଲ ସ୍କ୍ଲେରୋସିସ (ଏମ୍ଏସ୍) ଏବଂ କ୍ରନ୍ ରୋଗ (ସିଡି)ର ଚିକିତ୍ସା ପାଇଁ ବ୍ୟବହୃତ ହୁଏ । ଏମଏସ ପାଇଁ ଏହା କ୍ଲିନିକାଲି ଆଇସୋଲେଟେଡ ସିଣ୍ଡ୍ରୋମ, ରିଲାପ୍ସିଙ୍ଗ ରେମିଟିଙ୍ଗ ରୋଗ ଏବଂ ସକ୍ରିୟ ସେକଣ୍ଡାରୀ ପ୍ରଗତିଶୀଳ ରୋଗ ପାଇଁ ବ୍ୟବହୃତ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୂତ୍ରନଳୀ ସଂକ୍ରମଣ, ଗଳା ପ୍ରଦାହ, ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଅଇ, ଗଣ୍ଠି ଯନ୍ତ୍ରଣା ଏବଂ ଥକାପଣ ହୋଇପାରେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମେପୋଲିଜୁମାବ

**ମେପୋଲିଜୁମାବ,** ଏକ ବେପାର ନାମ **ନ୍ୟୁକାଲା,** ହେଉଛି ଏକ ଔଷଧ ଯାହା ଇଓସିନୋଫିଲିକ୍ ଆଜ୍‌ମା, ପଲିଆଞ୍ଜାଇଟିସ୍ ସହିତ ଇଓସିନୋଫିଲିକ୍ ଗ୍ରାନୁଲୋମାଟୋସିସ୍ ଏବଂ ହାଇପରଇସିନୋଫିଲିକ୍ ସିଣ୍ଡ୍ରୋମ ରୋଗ ମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକ୍ସନ ଦେଇ ଏହା ଦିଆଯାଏ |  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, ହର୍ପିସ ଜୋସ୍ଟର ଏବଂ ମୂତ୍ରନଳୀ ସଂକ୍ରମଣ  ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲୁକିନ୍ -୫ (ଆଇଏଲ୍ -୫) ସ‌ହିତ ଅନୁବନ୍ଧିତ ହୋଇ ଅବରୋଧ କରିବା ଫଳରେ ଇଓସିନୋଫିଲ ସଂଖ୍ୟା ହ୍ରାସ ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଲକ୍ସାପାଇନ

**ଲକ୍ସାପାଇନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଲକ୍ସିଟାନ,** ହେଉଛି ଏକ ସାଧାରଣ ଆଣ୍ଟିସାଇକୋଟିକ ଔଷଧ ଯାହା ସିଜୋଫ୍ରେନିଆ ସମେତ ସାଇକୋସିସ ଏବଂ ଉତ୍ତେଜନାର ଚିକିତ୍ସା ପାଇଁ ବ୍ୟବହୃତ ହୁଏ ।  

ବୌଦ୍ଧିକ ଅକ୍ଷମତା ଥିବା ଲୋକଙ୍କ ଉପକାର ମିଳିବା ଅସ୍ପଷ୍ଟ ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଗୌରୀ ମୌଲେଖୀ

**ଗୌରୀ ମୌଲେଖୀ** ଭାରତର ଜଣେ ପଶୁ କଲ୍ୟାଣ କାର୍ଯ୍ୟକର୍ତ୍ତା ଅଟନ୍ତି । ସେ ଲୋକ ସଭା ସାଂସଦର ସଦସ୍ୟ ଶ୍ରୀମତୀ ମେନକା ଗାନ୍ଧୀଙ୍କଦ୍ୱାରା ପ୍ରତିଷ୍ଠିତ ଭାରତର ସବୁଠାରୁ ବଡ଼ ପଶୁ କଲ୍ୟାଣ ସଂଗଠନ "ପିପୁଲ ଫର ଆନିମାଲ"ର ଟ୍ରଷ୍ଟି ଅଟନ୍ତି । ଶ୍ରୀମତୀ ଗାନ୍ଧୀଙ୍କ ଜଣେ ଶିଷ୍ୟ ଭାବରେ ସେ ଗୋରୁ ବଳିଦାନ ଅଭ୍ୟାସ ବିରୁଦ୍ଧରେ ଏକ ଅଭିଯାନ ସମେତ ପଶୁ ଅଧିକାର ପାଇଁ ସଫଳ ଅଭିଯାନର ନେତୃତ୍ୱ ନେଇଛନ୍ତି । 

## ପୃଷ୍ଠଭୂମି
ଗୌରୀ ମୌଲେଖୀ ୧୯୯୫ ମସିହାରେ ଲକ୍ଷ୍ନୌରେ "ପିପୁଲ୍ ଫର୍ ଆନିମଲ୍ସ" ପାଇଁ ସ୍ବେଚ୍ଛାସେବୀ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ, ଯେଉଁଠାରେ ସେ ସହରରେ ପ୍ରଥମ ପଶୁ ଆଶ୍ରୟସ୍ଥଳୀ ସ୍ଥାପନ କରିବାରେ ଏକ ପ୍ରମୁଖ ଭୂମିକା ଗ୍ରହଣ କରିଥିଲେ । ସେ ଆଶ୍ରୟସ୍ଥଳ ପାଇଁ ପାଣ୍ଠି ସଂଗ୍ରହ କରିବାରେ ମଧ୍ୟ ସାହାଯ୍ୟ କରିଥିଲେ । ପରିତ୍ୟକ୍ତ କୁକୁରମାନଙ୍କର ଥଇଥାନ ପାଇଁ ଏବଂ ପଶୁମାନଙ୍କ ପାଇଁ ପଶୁ ଆମ୍ବୁଲାନ୍ସ ସେବାର ସମନ୍ୱୟ ରକ୍ଷା କରିଥିଲେ ।

## ଆଧାର
ଆରଧନା ଜଗୋଟା

**ଆରାଧନା ଜଗୋଟା** ଜଣେ ଚିତ୍ରନାଟ୍ୟ ଲେଖିକା ଏବଂ ଅଭିନେତ୍ରୀ ଯିଏକି ୨୦୧୩ ମସିହାରେ ହିନ୍ଦୀ ଦୂରଦର୍ଶନ ଧାରାବାହିକ *୨୪* ଜରିଆରେ ଅଭିନୟ କରିବା ଆରମ୍ଭ କରିଥିଲେ, ଯେଉଁଥିରେ ସେ ଅନୀଲ କପୁରଙ୍କ ସହିତ କାମ କରିଥିଲେ । ୨୦୧୬ ମସିହାରେ ସେ ହିନ୍ଦୀ କଥାଚିତ୍ର *କେରି ଅନ୍ କୁଟ୍ଟନ* ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ କ୍ଷୁଦ୍ର ଚଳଚ୍ଚିତ୍ର *ଖାଜାଓଉ* (୨୦୧୬) କାନ୍ସ ଫିଲ୍ମ ଫେଷ୍ଟିଭାଲରେ ମନୋନୀତ ହୋଇଥିବା ଭାରତୀୟ ଚଳଚ୍ଚିତ୍ର ମଧ୍ୟରୁ ଅନ୍ୟତମ ଥିଲା ।

## ପ୍ରାରମ୍ଭିକ ଜୀବନ 
ଆରାଧନା ୧୯୯୦ ମସିହାରେ ନୂଆଦିଲ୍ଲୀଠାରେ ଏକ ପଞ୍ଜାବୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସନ୍ଦୀପ ଜଗୋଟା ଜଣେ ସିଭିଲ୍ ଇଞ୍ଜିନିୟର୍ ଥିଲେ ଏବଂ ତାଙ୍କ ମାଆ ବନ୍ଦନା ଜଗୋଟା ଜଣେ ଟେକ୍ସଟାଇଲ୍ ଡିଜାଇନର୍ । ସେ ବ୍ୟବସାୟୀ ବିନୟ ମାତୱାନୀଙ୍କୁ ବିବାହ କରିଛନ୍ତି ।

ଆରାଧନା ସମର ଫିଲ୍ଡ ସ୍କୁଲରେ ପଢ଼ୁଥିଲେ, ଯେଉଁଠାରେ ସେ ଅଭିନୟ ଜଗତ ପ୍ରତି ଆକର୍ଷିତ ହୋଇଥିଲେ । ଜାଗୋଟା ଏସିଆନ୍ ସ୍କୁଲ୍ ଅଫ୍ ମିଡିଆ ଷ୍ଟଡିଜ୍‌ରେ ପଢ଼ିବା ବେଳେ ତାଙ୍କ ସାଙ୍ଗମାନଙ୍କଦ୍ୱାରା ନିର୍ମିତ କଥାଚିତ୍ରରେ କାମ କରିଥିଲେ । ମଡେଲିଂ ଏବଂ ଅଭିନୟକୁ ପେଷା ଭାବରେ ଗ୍ରହଣ କରିବା କରିବା ପାଇଁ ସେ ମୁମ୍ବାଇ ଯାଇଥିଲେ ।

## ଆଧାର 
## ବାହାର ଲିଙ୍କ୍ 
* 
* ଫାଇନାନ୍ସିଆଲ୍ ଏକ୍ସପ୍ରେସଦ୍ୱାରା ଭିଡିଓ ସାକ୍ଷାତକାର

ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଇଟୋଡୋଲାକ

**ଇଟୋଡୋଲାକ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଇଟୋଲିନ,** ହେଉଛି ଏକ ଅଣ ଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ (NSAID) ଯାହା ଯନ୍ତ୍ରଣା ଏବଂ ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଓଷ୍ଟିଓଆର୍ଥ୍ରାଇଟିସ କିମ୍ବା ରିଉମାଟିକ ଆର୍ଥ୍ରାଇଟିସ ପରି ରୋଗମାନଙ୍କ ନିମନ୍ତେ ମଧ୍ୟ ଦିଆଯାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ଘାତ, ଉଚ୍ଚ ରକ୍ତଚାପ, ହୃଦ୍‌ପାତ ଏବଂ ଆନାଫାଇଲକ୍‌ସିସ ଅନ୍ତର୍ଭୁକ୍ତ ହୋଇପାରେ । ୧୯୯୧ରେ ଏହା ଯୁକ୍ତରାଷ୍ଟ୍ର ଆମେରିକାରେ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୬୦୦ ମିଗ୍ରା ବିଶିଷ୍ଟ ୩୦ଟି ବଟିକାର ମୂଲ୍ୟ ୨୦୨୧ ୧୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୨ ଡଲାର ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅବରୋଧକାରୀ ଶକ୍

**ଅବରୋଧକାରୀ ଶକ୍** ହେଉଛି ଏକ ପ୍ରକାର ଶକ୍ ଯେଉଁଥିରେ ହୃତ୍‌ପିଣ୍ଡ ଭରିବା କିମ୍ବା ଶୂନ୍ୟ ହେବାରେ ଶାରୀରିକ ପ୍ରତିବନ୍ଧକ ହୁଏ । ଏହାଦ୍ୱାରା ଶରୀରର ତନ୍ତୁମାନଙ୍କରେ ପର୍ଯ୍ୟାପ୍ତ ପରିମାଣର ରକ୍ତ ପ୍ରବାହ ହୁଏ ନାହିଁ । ଏହାର ଲକ୍ଷଣ ମଧ୍ୟରେ ଦ୍ୱନ୍ଦ୍ୱ, ଥଣ୍ଡା ବାହୁ ଏବଂ ଗୋଡ, ଦ୍ରୁତ ହୃଦ୍‌ଗତି ଏବଂ ଦୁର୍ବଳ ନାଡ଼ି ହୋଇପାରେ ।   

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବସନ୍ତୀ ଦେବୀ (ପରିବେଶବିତ)

**ବସନ୍ତୀ ଦେବୀ** ଜଣେ ଭାରତୀୟ ପରିବେଶବିତ ଅଟନ୍ତି । ସେ ଉତ୍ତରପ୍ରଦେଶରେ ବୃକ୍ଷ ସଂରକ୍ଷଣ ପାଇଁ ଚିନ୍ତିତ ଅଛନ୍ତି । ତାଙ୍କୁ ୨୦୧୬ ମସିହାରେ ଭାରତର ସର୍ବୋଚ୍ଚ ପୁରସ୍କାର "ନାରୀ ଶକ୍ତି ପୁରସ୍କାର" ପ୍ରଦାନ କରାଯାଇଥିଲା ।

## ଜୀବନୀ
ଦେବୀ କିଶୋର ଅବସ୍ଥାରେ କୌସାନୀ ନିକଟସ୍ଥ ଲକ୍ଷ୍ମୀ ଆଶ୍ରମରେ ଅତିବାହିତ କରିଥିଲେ, ଯାହାକି ସରଳା ବେନଙ୍କଦ୍ୱାରା ପ୍ରତିଷ୍ଠିତ ଯୁବତୀମାନଙ୍କ ପାଇଁ ଏକ ଗାନ୍ଧୀବାଦୀ ଆଶ୍ରମ ଅଟେ । ବାର ବର୍ଷ ବୟସରେ ବିବାହ କରିବା ପରେ, ୧୯୮୦ ମସିହାରେ ସ୍ୱାମୀଙ୍କ ମୃତ୍ୟୁ ହୋଇଯାଇଥିଲା ଏବଂ ସେ ବହୁତ କମ ବର୍ଷ ବୟସରେ ବିଧବା ହୋଇଗଲେ । ସେ ବିବାହ ପୂର୍ବରୁ ସ୍କୁଲ ଯାଉଥିଲେ କିନ୍ତୁ ସେ କେବଳ ପଢିପାରନ୍ତି । ଆଶ୍ରମରେ ସେ ଦ୍ୱାଦଶରେ ପହଞ୍ଚିବା ପରେ ମଧ୍ୟ ନିଜର ଅଧ୍ୟୟନ ଜାରି ରଖିଥିଲେ ଏବଂ ଶିକ୍ଷାଦାନରେ ଆଗ୍ରହ ପ୍ରକାଶ କରିଥିଲେ ।

ପରେ ସେ ଜଣେ ପରିବେଶବିତ ହୋଇଲେ । ସେ ଉତ୍ତରାଖଣ୍ଡରେ ବୃକ୍ଷ ସଂରକ୍ଷଣ ପାଇଁ ଚିନ୍ତିତ ଅଛନ୍ତି ।

କୋସି ନଦୀ ଉତ୍ତରପ୍ରଦେଶର ଏକ ଗୁରୁତ୍ୱପୂର୍ଣ୍ଣ ଉତ୍ସ ଅଟେ । ବିହାରରେ ହୋଇଥିବା ପ୍ରମୁଖ ବନ୍ୟା ପାଇଁ ଏହି ନଦୀ ଦାୟୀ, ଯାହା ହଜାର ହଜାର ହେକ୍ଟର ଜମି ଏବଂ ଏକ ଲକ୍ଷ ଲୋକଙ୍କୁ ପ୍ରଭାବିତ କରିପାରେ । ଦେବୀ ଏକ ଆର୍ଟିକିଲ ପଢିଥିଲେ ଯାହା ପୂର୍ବାନୁମାନ କରିଥିଲା ​​ଯେ, ଯଦି ବର୍ତ୍ତମାନର ହାରରେ ଜଙ୍ଗଲ ନଷ୍ଟ ହୁଏ ତେବେ ଏକ ଦଶନ୍ଧି ମଧ୍ୟରେ ନଦୀ ବିଦ୍ୟମାନ ରହିବ ନାହିଁ । ସେ ସ୍ଥାନୀୟ ମହିଳାମାନଙ୍କ ସହ କଥାବାର୍ତ୍ତା କରିବାକୁ ଯାଇ କହିଥିଲେ ଯେ ଏହା ସେମାନଙ୍କର ଜଙ୍ଗଲ, ସେମାନଙ୍କର ଜମି ଏବଂ ନଦୀ ଶୁଖିଯିବା ପରେ ସେମାନେ କଣ କରିବେ ବୋଲି ପଚାରିଥିଲେ । ଲୋକମାନେ ଏହି କଥା ବୁଝାଇବାକୁ ଲାଗିଲେ । 

ସେ ବାର୍ତ୍ତାଳାପ ଆରମ୍ଭ କରିଥିଲେ । ଗ୍ରାମବାସୀ ଏବଂ କାଠ କମ୍ପାନୀମାନେ ନୂତନ କାଠ କାଟିବା ବନ୍ଦ କରିବେ ବୋଲି ସହମତ ହୋଇଥିଲେ । ଗ୍ରାମବାସୀମାନେ ଅନୁମାନ କରିଥିଲେ ଯେ ସେମାନେ କେବଳ ପୁରୁଣା କାଠ ଜାଳି ଦେବେ । ଦେବୀ ସଂଗଠିତ ଗୋଷ୍ଠୀ ଏବଂ ଗ୍ରାମବାସୀମାନେ ଅନୁଭବ କଲେ ଯେ ସେମାନେ ସେମାନଙ୍କର ସମ୍ପତ୍ତିର ସୁରକ୍ଷା କରିବା ଆବଶ୍ୟକ ଏବଂ ଜଙ୍ଗଲ ଅଗ୍ନିକାଣ୍ଡ ପାଇଁ ସ୍ୱେଚ୍ଛାସେବୀ ହେବେ ।

ମାର୍ଚ୍ଚ ୨୦୧୬ ମସିହାରେ ଦେବୀ ନୂଆଦିଲ୍ଲୀ ଗସ୍ତ କରିଥିଲେ ଯେଉଁଠାରେ ତାଙ୍କୁ ନାରୀ ଶକ୍ତି ପୁରସ୍କାର, ଭାରତର ମହିଳାମାନଙ୍କ ପାଇଁ ସର୍ବୋଚ୍ଚ ପୁରସ୍କାର ପ୍ରଦାନ କରାଯାଇଥିଲା ।

## ଆଧାର
ଶ୍ରେଣୀ:ନାରୀ ଶକ୍ତି ପୁରସ୍କାର ବିଜେତା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୬୦ ଜନ୍ମ
ଫାମସାଇକ୍ଲୋଭିର

**ଫାମସାଇକ୍ଲୋଭିର (ଇଂରାଜୀ ଭାଷାରେ  Famciclovir),** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଫାମ‌ଭିର (**Famvir),** ହେଉଛି ଏକ ଔଷଧ ଯାହା ହର୍ପିସ୍ ଜୋଷ୍ଟର ଏବଂ ହର୍ପିସ୍ ସିମ୍ପ୍ଲେକ୍ସ ରୋଗମାନଙ୍କରେ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଜେନିଟାଲ ହର୍ପିସ ଏବଂ ହର୍ପିସ ଲେବିଆଲିସ ରୋଗ ପାଇଁ ବ୍ୟବହୃତ ହୁଏ ଏବଂ ସକ୍ରିୟ ରୋଗର ଚିକିତ୍ସା ତଥା ବିସ୍ତାରକୁ ରୋକିବା ପାଇଁ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ |  ଏହା ପେନସାଇକ୍ଲୋଭିରର ଏକ ପ୍ରୋଡ୍ରଗ ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୫୦୦ ମିଗ୍ରା ବିଶିଷ୍ଟ ୧୪ଟି ବଟିକାର ମୂଲ୍ୟ ୨୦୨୧ ସୁଦ୍ଧା  ୨୮୦ ପାଉଣ୍ଡ ଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କିରଣ ଜନଜାନି

**କିରଣ ଜନଜାନି** ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଓ ଦୂରଦର୍ଶନ କାର୍ଯ୍ୟକ୍ରମରେ ଅଭିନୟ କରନ୍ତି । ଲାଇଫ୍ ଓକେରେ ପ୍ରସାରିତ ଧାରାବାହିକ *ହମ୍ ନେ ଲି ହୈ ଶପଥ*ରେ ତାଙ୍କ ଅଭିନୀତ ଚରିତ୍ର ଉଜ୍ୱଳ ମିଶ୍ର ପାଇଁ ସେ ଜଣାଶୁଣା । ସେ ଏଣ୍ଡ ଟିଭିରେ ପ୍ରସାରିତ ଆଧ୍ୟାତ୍ମିକ ଧାରାବାହିକ *ସନ୍ତୋଷୀ ମାଆ*, ଜୀ ଟିଭିରେ ପ୍ରସାରିତ *ୟେ ତେରି ଗଲିୟାଁ* ଭଳି ଧାରାବାହିକରେ କାମ କରିଛନ୍ତି ।

## ଜୀବନୀ 
କିରଣ ୧୨ ମାର୍ଚ୍ଚରେ ମୁମ୍ବାଇଠାରେ ଜନ୍ମଗ୍ରହଣ କରିଥିଲେ । ସେ କୋଲେଜିଓ କସ୍ମୋପଲିଟାନୋ ଡି କଲମ୍ବିଆରେ ପଢ଼ୁଥିଲେ ଏବଂ ମୁମ୍ବାଇର ଶ୍ରୀ ଭିଲେ ପାର୍ଲେ କେଲାବାନି ମଣ୍ଡଳସ୍ ନାର୍ସୀ ମୋଞ୍ଜୀ ଇନିଷ୍ଟିଚ୍ୟୁଟ୍ ଅଫ୍ ମ୍ୟାନେଜ୍‌ମେଣ୍ଟ ଷ୍ଟଡିଜ୍‌ରୁ ସ୍ନାତକ କରିଛନ୍ତି । ସେ ମେକ୍ଅପ୍ ଡିଜାଇନର୍ ରୁତି କେ ଜେନଜାନୀଙ୍କୁ ବିବାହ କରିଛନ୍ତି । ସେ ଅନେକ ଦୂରଦର୍ଶନ ବିଜ୍ଞାପନରେ ଅଭିନୟ କରିଛନ୍ତି ।  ରିୟା ସେନଙ୍କ ସହ ସେ ଫାଲଗୁନି ପଠକଙ୍କ ଗୀତ *ୟାଦ୍ ପିଆ କି ଆନେ ଲାଗି*ରେ ଅଭିନୟ କରିଥିଲେ ଏବଂ ହ୍ୟାରି ଆନନ୍ଦଙ୍କ ଆଲବମ *ଚାହତ*ରେ "ଦିଲ୍ ଦିଲ୍ ନହିଁ ରାହା ମେରା" ଗୀତରେ ମଧ୍ୟ ଅଭିନୟ କରିଥିଲେ । କିରଣ ତାଙ୍କ ଝିଅଙ୍କର ଜନ୍ମ ପରେ ତାଙ୍କ ନାମ କରଣଉଦୟ ଜେନଜାନିକୁ ବଦଳାଇଥିଲେ । ଅବଶ୍ୟ ଏବେ ବି କଥାଚିତ୍ର ଜଗତରେ ସେ କିରଣ ଭାବରେ ପରିଚିତ ।

## ଅଭିନୀତ ଧାରାବାହିକ 
## ଅଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଓଡ଼ିଶାରେ ଥିବା ବିମାନ ବନ୍ଦରର ତାଲିକା

ଏହି ତାଲିକାରେ ଓଡ଼ିଶାରେ ଥିବା ବାଣିଜ୍ୟିକ, ଏୟାରଫିଲ୍ଡ, ପୂର୍ବତନ ଏୟାରଫିଲ୍ଡ, ସାମରିକ ବିମାନ ବନ୍ଦର ଏବଂ ଫ୍ଲାଇଙ୍ଗ୍ ସ୍କୁଲ ଆଦି ପାଇଁ ବ୍ୟବହୃତ ବିମାନ ବନ୍ଦରଗୁଡ଼ିକ ନାମ ଅନ୍ତର୍ଭୁକ୍ତ । ଏହି ତାଲିକାରେ ନିମ୍ନଲିଖିତ ସୂଚନା ଅଛି:

* **ଜଡ଼ିତ ସହର** - ବିମାନ ବନ୍ଦର ସହିତ ଜଡ଼ିତ ସହର ।
* **ICAO** - ଆନ୍ତର୍ଜାତୀୟ ବେସାମରିକ ବିମାନ ଚଳାଚଳ ସଂଗଠନ (ICAO)ଦ୍ୱାରା ନିଯୁକ୍ତ ଅବସ୍ଥାନ ସୂଚକ ।
* **IATA** - ଆନ୍ତର୍ଜାତୀୟ ବିମାନ ପରିବହନ ସଂଘ (IATA)ଦ୍ୱାରା ନ୍ୟସ୍ତ ହୋଇଥିବା ବିମାନବନ୍ଦର କୋଡ଼ ।
* **ବିମାନବନ୍ଦର ନାମ** - ବିମାନବନ୍ଦରର ବିଧିବଦ୍ଧ ନାମ । 
* **ମନ୍ତବ୍ୟ** - ବିମାନବନ୍ଦର ସମ୍ବନ୍ଧୀୟ ନିର୍ଦ୍ଦିଷ୍ଟ ସୂଚନା ।

## ତାଲିକା 
## ଆଧାର 
ଶ୍ରେଣୀ:ଓଡ଼ିଶାରେ ଥିବା ବିମାନ ବନ୍ଦର
ଲେନଭାଟିନିବ

**ଲେନଭାଟିନିବ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଲେନଭିମା,** ଏକ ଔଷଧ ଯାହା କେତେକ ପ୍ରକାରର ଥାଇରଏଡ କର୍କଟ, ବୃକ୍‌କୀୟ ଜୀବକୋଷ କର୍କଟ ଏବଂ ହେପାଟୋସେଲୁଲାର୍ କର୍କଟ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ।  ଥାଇରଏଡ୍ କର୍କଟ ପାଇଁ, ଯେତେବେଳେ ରେଡିଓଆକ୍ଟିଭ୍ ଆୟୋଡିନ୍ ପ୍ରଭାବଶାଳୀ ହୁଏନି, ସେତେବେଳେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଜୟଶ୍ରୀ ରାଇଜି

**ଜୟଶ୍ରୀ ନାଇଶାଦ୍ ରାଇଜି** (୧୮୯୫–୧୯୮୫) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ସାମାଜିକ କର୍ମୀ, ସଂସ୍କାରବାଦୀ ତଥା ରାଜନୀତିଜ୍ଞ ଥିଲେ । ସେ ବମ୍ବେ ଉପନଗର ଆସନରୁ ପ୍ରଥମ ଲୋକ ସଭାର ସାଂସଦ ଥିଲେ ।

## ପ୍ରାରମ୍ଭିକ ଜୀବନ
୧୮୯୫ ମସିହାର ଅକ୍ଟୋର ୨୬ ତାରିଖରେ ସେ ସୁରଟଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ମନୁଭାଇ ମେହେଟା । ସେ ଉଚ୍ଚଶିକ୍ଷା ପାଇଁ ବରୋଡ଼ା କଲେଜରେ ଯୋଗ ଦେଇଥିଲେ ।

## ସ୍ୱାଧୀନତା ସଂଗ୍ରାମରେ ଅବଦାନ 
ସମାଜସେବାରେ ତାଙ୍କର ଉଲ୍ଲେଖନୀୟ କାର୍ଯ୍ୟ ଯୋଗୁଁ ୧୯୧୯ ମସିହାରେ ତାଙ୍କୁ ବମ୍ବେ ପ୍ରେସିଡେନ୍ସି ଓମେନ୍ସ କାଉନ୍‌ସିଲ୍‌ର ଅଧକ୍ଷା ଭାବରେ ନିଯୁକ୍ତ କରାଯାଇଥିଲା । ୧୯୩୦ ମସିହାର ଅସହଯୋଗ ଆନ୍ଦୋଳନ ସମୟରେ ସେ ବିଦେଶୀ ବସ୍ତ୍ର ବିକ୍ରି କରୁଥିବା ଦୋକାନୀକୁ ଉଚ୍ଛେଦ କରିବା ଦିଗରେ କାର୍ଯ୍ୟ କରିଥିଲେ, ଫଳରେ ବ୍ରିଟିଶ ସରକାରଙ୍କଦ୍ୱାରା ବନ୍ଦୀ ହୋଇ ୬ ମାସ କାରାଗାରରେ ଥିଲେ । ୧୯୪୨ ମସିହାର ଭାରତ ଛାଡ଼ ଆନ୍ଦୋଳନ ସମୟରେ ମଧ୍ୟ ସେ କାରାବରଣ କରିଥିଲେ । ସ୍ୱଦେଶୀ ଜିନିଷ ଆପଣେଇବାକୁ ସେ ମହିଳାମାନଙ୍କୁ ସ୍ୱାବଲମ୍ବୀ କରିବାକୁ ବିଭିନ୍ନ ମହିଳା ସମବାୟ ସମିତିମାନ ଆରମ୍ଭ କରିଥିଲେ । ସେ ଭାରତୀୟ ଶିଶୁ କଲ୍ୟାଣ ସମିତିର ପ୍ରତିଷ୍ଠାତା ସଦସ୍ୟା ଥିଲେ । ମହିଳା ଓ ଶିଶୁ କଲ୍ୟାଣ ଦିନରେ ତାଙ୍କର ଉଲ୍ଲେଖନୀୟ ଭୂମିକା ପାଇଁ ୧୯୮୦ ମସିହାରେ ତାଙ୍କୁ ଜମନାଲାଲ ବଜାଜ ପୁରସ୍କାର ପ୍ରଦାନ କରାଯାଇଥିଲା ।

## ବ୍ୟକ୍ତିଗତ ଜୀବନ 
ସେ ୧୯୧୮ ମସିହାରେ ଏନ୍ ଏମ୍ ରାଇଜିଙ୍କୁ ବିବାହ କରିଥିଲେ । ତାଙ୍କର ଚାରି ଜଣ ସନ୍ତାନ ଥିଲେ ।

## ଆଧାର 
ଶ୍ରେଣୀ:୧୮୯୫ ଜନ୍ମ
ଶ୍ରେଣୀ:୧୯୮୫ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧ମ ଲୋକ ସଭା ସଭ୍ୟ
ଶ୍ରେଣୀ:ଭାରତୀୟ ନାରୀବାଦୀ
ଚିରାଗ ଜାନି

**ଚିରାଗ ଜାନି** (ଜନ୍ମ: ୧୪ ଅଗଷ୍ଟ ୧୯୮୭) ଜଣେ ଭାରତୀୟ ଅଭିନେତା ଯିଏକି ତାମିଲ, ତେଲୁଗୁ, ଗୁଜରାଟୀ ଏବଂ ହିନ୍ଦୀ ଭାଷାର କଥାଚିତ୍ରରେ ଅଭିନୟ କରନ୍ତି । କଥାଚିତ୍ରରେ ଅଭିନୟ କରିବା ପୂର୍ବରୁ ସେ ହିନ୍ଦୀ ଧାରାବାହିକରେ ଅଭିନୟ କରିଥିଲେ । ରାଜେଶ ବାବରଙ୍କ ନିର୍ଦ୍ଦେଶିତ ତଥା ଶ୍ୟାମାଶିଷ ଭଟ୍ଟାଚାର୍ଯ୍ୟଙ୍କଦ୍ୱାରା ନିର୍ମିତ ହିନ୍ଦୀ ଧାରାବାହିକ *ସପ୍ନେ ସୁହାନେ ଲଡ଼କପନ କେ* ଜରିଆରେ ତାଙ୍କ ଅଭିନୟ ଜୀବନ ଆରମ୍ଭ ହୋଇଥିଲା, ଯେଉଁଥିରେ ସେ ବୈଷ୍ଣବୀ ମହାନ୍ତଙ୍କ ସହିତ କାମ କରିଥିଲେ । ସେ ଅନେକ କଥାଚିତ୍ରରେ କାମ କରିଛନ୍ତି । କୁମାର ରାଜଙ୍କ ନିର୍ଦ୍ଦେଶିତ *ୟାହାଁ ଅମୀନା ବିକ୍ତି ହୈ*ରେ କାମ କରିଥିଲେ । ସେ ଆଧ୍ୟାତ୍ମିକ ଧାରାବାହିକ *ବିଘ୍ନହର୍ତ୍ତା ଗଣେଶ*ରେ ଅଭିନୟ କରିଥିଲେ । ତାଙ୍କ ଅଭିନୀତ ଅନ୍ୟ ଧାରାବାହିକ ଗୁଡ଼ିକ ହେଲା ପୋରୁସ (ଦସ୍ୟୁ ରାଜା ଅନୁନାୟକ ଭାବରେ) ଏବଂ *ଦସ୍ତାନ-ଏ-ମୋହବତ୍ ସଲିମ୍ ଅନାରକଲୀ* (ମିର୍ଜା ମହମ୍ମଦ ହକିମ ଭୂମିକାରେ) ।

## ଅଭିନୀତ କଥାଚିତ୍ର 
## ଅଭିନୀତ ଧାରାବାହିକ 
* *ସପ୍ନେ ସୁହାନେ ଲଡ଼କପନ କେ* (୨୦୧୩) - ଜଗନ
* ପୋରସ୍ (୨୦୧୭ – ୨୦୧୮) - ଦସ୍ୟୁ ରାଜା ଅରୁଣାୟକ
* *ବିଘ୍ନହର୍ତ୍ତା ଗଣେଶ* (୨୦୧୮) - ସୁନ୍ଦୂରା
* *ଦସ୍ତାନ-ଏ-ମୋହବବତ୍ ସଲିମ୍ ଅନାରକଲୀ* (୨୦୧୮) - ହକିମ ମିର୍ଜା

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଶ୍ରେଣୀ:ତାମିଲ କଥାଚିତ୍ର ଅଭିନେତା
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତା
ଶ୍ରେଣୀ:ଗୁଜରାଟୀ କଥାଚିତ୍ର ଅଭିନେତା
ଗୋବର୍ଦ୍ଧନ ପୀଠର ଶଙ୍କରାଚାର୍ଯ୍ୟଙ୍କ ତାଲିକା

ନିମ୍ନ ତାଲିକାରେ ପୂର୍ବ ଭାରତରେ ସନାତନ ଧର୍ମର ରକ୍ଷା ନିମନ୍ତେ ଆଦି ଶଙ୍କରାଚାର୍ଯ୍ୟଙ୍କଦ୍ୱାରା ପ୍ରତିଷ୍ଠା କରାଯାଇଥିବା ଗୋବର୍ଦ୍ଧନ ପୀଠର ମଠଧୀଶ ତଥା ଶଙ୍କରାଚାର୍ଯ୍ୟ ପଦବୀରେ ଅଧିଷ୍ଠିତ ଗୁରୁ ମାନଙ୍କର ତାଲିକା ରହିଛି ।

## ଆଧାର 
ଶ୍ରେଣୀ:ଶଙ୍କରାଚାର୍ଯ୍ୟ
ଟ୍ୱିଙ୍କଲ କାଳିଆ

**ଟ୍ୱିଙ୍କଲ କାଳିଆ** (ଜନ୍ମ ୧୯୮୨) ଜଣେ ଭାରତୀୟ ମହିଳା, ସେ ଦିଲ୍ଲୀରେ ରୁହନ୍ତି । ସେ ଆମ୍ବୁଲାନ୍ସକୁ ପାଣ୍ଠି ଯୋଗାଇବା ସହିତ ଆମ୍ବୁଲାନ୍ସ ମଧ୍ୟ ଚଳାନ୍ତି । ତାଙ୍କୁ ୨୦୧୭ ମସିହାରେ ମହିଳାମାନଙ୍କ ପାଇଁ ସର୍ବୋଚ୍ଚ ପୁରସ୍କାର ନାରୀ ଶକ୍ତି ପୁରସ୍କାର ପ୍ରଦାନ କରାଯାଇଥିଲା ।

## ଜୀବନୀ
କାଳିଆ ୧୯୮୦ ମସିହାରେ ଜନ୍ମଗ୍ରହଣ କରିଥିଲେ । ୨୦୦୨ ମସିହାରେ ଯେତେବେଳେ ତାଙ୍କର ବିବାହ ଠିକ ହୋଇଥିଲା ସେ କହିଥିଲେ ଯେ ସେ କୌଣସି ଯୌତୁକ ଚାହୁଁ ନାହାଁନ୍ତି, କିନ୍ତୁ ସେ ଭଡାରେ ଆମ୍ବୁଲାନ୍ସ ଚଳାଉଛନ୍ତି ଏବଂ ସେ ଆମ୍ବୁଲାନ୍ସକୁ ନିଜର କରିବାକୁ ଚାହୁଁଛନ୍ତି । ସେ ୧୪ ବର୍ଷରେ କାମ କରିବା ଆରମ୍ଭ କରିଦେଇଥିଲେ, କାରଣ ତାଙ୍କ ପିତା ୬ ବର୍ଷ ପାଇଁ କୋମାକୁ ଚାଲିଯାଇଥିଲେ । ଯଦି ତାଙ୍କ ପରିବାର ଆମ୍ବୁଲାନ୍ସ ଖୋଜିବାରେ ଅଧିକ ସମୟ ନଷ୍ଟ କରିନଥାନ୍ତେ, ସେ ବୋଧହୁଏ କୋମାରେ ନଥାନ୍ତେ ।

କାଳିଆଙ୍କ ଅନୁଭୂତି ଥିଲା, ଯେତେବେଳେ ସେ ଯକୃତ କର୍କଟ ରୋଗରେ ଆକ୍ରାନ୍ତ ହୋଇଥିଲେ ସେତେବେଳେ ସେ ଆମ୍ବୁଲାନ୍ସ ଏବଂ ଯତ୍ନର ମୂଲ୍ୟ ଅନୁଭବ କରିଥିଲେ । ସେ ଏବଂ ତାଙ୍କ ସ୍ୱାମୀ ଦୁହେଁ ଜୀବିକା ପାଇଁ ବୀମା ବିକ୍ରୟ କରନ୍ତି କିନ୍ତୁ ଆମ୍ବୁଲାନ୍ସ କିଣିବା ଏବଂ ଚଳାଇବାରେ ସେମାନେ ସେମାନଙ୍କର ସମସ୍ତ ନଗଦ ଟଙ୍କା ରଖିଛନ୍ତି । କାଳିଆ ଜଣ୍ଡିସରେ ମଧ୍ୟ ପୀଡିତ ଥିଲେ ଯାହା ଅପରିଷ୍କୃତ ଡ୍ରେନଦ୍ୱାରା ଘଟିଥିବାର ସେ ବିଶ୍ୱାସ କରନ୍ତି । ସେ ଅଭିଯୋଗ କରିଥିଲେ କିନ୍ତୁ କିଛି ଘଟି ନଥିଲା ଏବଂ ସେ ଚିନ୍ତା କରିଥିଲେ ଯେ ରାଜନେତା ହେବା ଏକମାତ୍ର ଉପାୟ । କାଳିଆ ୨୦୧୭ ମସିହାରେ ସ୍ଥାନୀୟ ପରିଷଦ ପାଇଁ ଛିଡା ହୋଇଥିଲେ ।

ତାଙ୍କୁ ୨୦୧୯ ମସିହାରେ ନାରୀ ଶକ୍ତି ପୁରସ୍କାର ପ୍ରଦାନ କରାଯାଇଥିଲା । "୨୦୧୮" ମସିହା ପୁରସ୍କାର ଭାରତର ରାଷ୍ଟ୍ରପତିଙ୍କଦ୍ୱାରା ରାଷ୍ଟ୍ରିୟ ଭବନରେ ପ୍ରଦାନ କରାଯାଇଥିଲା । ସେହି ଭବନରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଉପସ୍ଥିତ ଥିଲେ ।

## ଆଧାର
ଶ୍ରେଣୀ:୧୯୮୨ ଜନ୍ମ
ଶ୍ରେଣୀ:ନାରୀ ଶକ୍ତି ପୁରସ୍କାର ବିଜେତା
ଶ୍ରେଣୀ:ସାମାଜିକ କର୍ମୀ
ପୋଟର ଅନୁକ୍ରମ

**ପୋଟର** **ଅନୁକ୍ରମ** ହେଉଛି ଶିଶୁର ଅସ୍ୱାଭାବିକ ବିକାଶ ଯାହା ଗର୍ଭାବସ୍ଥାରେ ପର୍ଯ୍ୟାପ୍ତ ପରିମାଣର ଆମ୍ନିଓଟିକ ଫ୍ଲୁଇଡ ଅଭାବ ହେତୁ ହୁଏ । ଏହାର ଲକ୍ଷଣ ମଧ୍ୟରେ ଫୁସଫୁସର ଅନୁପ‌ଯୁକ୍ତ ବିକାଶ ଫଳରେ ଅଣନିଶ୍ୱାସ ଏବଂ ଜନ୍ମ ସମୟରେ ଦୃତ ଶ୍ୱାସକ୍ରିୟା ହୁଏ ।

ଏହାର କାରଣ ମଧ୍ୟରେ ବୃକ୍‌କ ସମସ୍ୟା ହେତୁ  ଆମନିଓଟିକ୍ ଫ୍ଲୁଇଡ୍ ଅଭାବ ହୁଏ ଯାହାକୁ ଓଲିଗୋହାଇଡ୍ରାମ୍ନିଅସ କୁହାଯାଏ । ଗର୍ଭଧାରଣ କିମ୍ବା ଅସ୍ତ୍ରୋପଚାର ସମୟରେ ବେଳେବେଳେ ଗର୍ଭାଶୟରେ ସାଲାଇନ୍‌ର ନିୟମିତ ଇଞ୍ଜେକ୍ସନ ହୁଏତ ଏକ ବିକଳ୍ପ ହୋଇପାରେ । 

## ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଅନୁରାଧା ଏନ. ନାଏକ

**ଅନୁରାଧା ଏନ. ନାଏକ** ଗୋଆର ସେଣ୍ଟ୍ରାଲ କୋଷ୍ଟାଲ କୃଷି ଅନୁସନ୍ଧାନ ପ୍ରତିଷ୍ଠାନ (CCARI)ରେ କାର୍ଯ୍ୟ କରୁଥିବା ଜଣେ ଭାରତୀୟ ଅନୁସନ୍ଧାନକାରୀ ଅଟନ୍ତି । ଖୋଲା ଲଙ୍କା ଚାଷ କରିବାରେ ଆଦିବାସୀ ମହିଳାଙ୍କୁ ସହାୟତା କରୁଥିବା କାର୍ଯ୍ୟ ପାଇଁ ସେ ୨୦୧୮ ମସିହାରେ ନାରୀ ଶକ୍ତି ପୁରସ୍କାର ଗ୍ରହଣ କରିଥିଲେ ।

## ପ୍ରାରମ୍ଭିକ ଜୀବନ
ଅନୁରାଧା ଏନ. ନାଏକ ଗୋଆରେ ରହି ଗୋଆ ବିଶ୍ୱବିଦ୍ୟାଳୟର ଉଦ୍ଭିଦ ବିଭାଗରେ ଅଧ୍ୟୟନ କରିଥିଲେ ।

## ବୃତ୍ତି
ନାୟକ ନ୍ୟାସନାଲ ଇନଷ୍ଟିଚ୍ୟୁଟ ଅଫ ଓସେନୋଗ୍ରାଫି (NIO) ଏବଂ ପରେ ଭାରତୀୟ କୃଷି ଅନୁସନ୍ଧାନର କେନ୍ଦ୍ରୀୟ ଉପକୂଳ କୃଷି ଅନୁସନ୍ଧାନ ପ୍ରତିଷ୍ଠାନ (CCARI)ରେ ଗବେଷକ ଭାବରେ କାର୍ଯ୍ୟ କରିଥିଲେ । CCARIରେ ଥିବାବେଳେ, ସେ କାବୋ ଦେ ରାମା ପରିଦର୍ଶନ କରିବା ସମୟରେ ସୂର୍ଯ୍ୟକିରଣରେ ନାଲି ଖୋଲା ଲଙ୍କାକୁ ଦେଖିଲେ । ଲଙ୍କାର ନାମ ଖୋଲା ଗାଁରୁ ନିଆଯାଇଛି ଏବଂ କେବଳ ମୌସୁମୀ ସମୟରେ କାନାକୋନା ଅଞ୍ଚଳର ପାହାଡ ଉପରେ ଚାଷ କରାଯାଇଥାଏ ।

ଲଙ୍କା ଚାଷ କରୁଥିବା ଆଦିବାସୀ ମହିଳାମାନେ ପ୍ରଥମେ ନାଏକଙ୍କ ସହ ସେମାନଙ୍କର ବଢୁଥିବା କୌଶଳ ବିଷୟରେ ଆଲୋଚନା କରିବାକୁ ଅନିଚ୍ଛା ପ୍ରକାଶ କରିଥିଲେ, କିନ୍ତୁ ନାଏକ ସେମାନଙ୍କୁ ବୈଜ୍ଞାନିକ ଅନୁସନ୍ଧାନର ମୂଲ୍ୟ ବିଷୟରେ ପ୍ରବର୍ତ୍ତାଇଥିଲେ । ସେ ମହିଳାମାନଙ୍କୁ ଏକ ସମ୍ପ୍ରଦାୟ ସଂଗଠନ, ଖୋଲା କାନାକୋନା ଲଙ୍କା କୃଷକ ସଙ୍ଘ ଗଠନ କରିବାରେ ସାହାଯ୍ୟ କରିଥିଲେ, ଯାହା ବଜାରରେ ଲଙ୍କାକୁ ପ୍ୟାକେଟ ଏବଂ ବିକ୍ରି କରିଥାଏ । ଏହି ସଂଘକୁ ପ୍ଲାଣ୍ଟ ଜେନୋମ ସେଭର୍ କମ୍ୟୁନିଟି ପୁରସ୍କାର ପ୍ରଦାନ କରାଯାଇଥିଲା ଏବଂ ନାଏକ ୨୦୧୮ ମସିହାରେ ନାରୀ ଶକ୍ତି ପୁରସ୍କର ପାଇଥିଲେ ।

ଜାନୁଆରୀ ୨୦୨୦ ମସିହାରେ, ଖୋଲା ଲଙ୍କାକୁ ଭୌଗୋଳିକ ସୂଚକ ସ୍ଥିତି ଦିଆଯାଇଥିଲା ଏବଂ ଏହାର ଚାଷ କ୍ଷେତ୍ରକୁ ବ୍ୟାପକ କରିବାକୁ ଲକ୍ଷ୍ୟ ରଖାଯାଇଥିବା ପରୀକ୍ଷା ଘୋଷଣା କରାଯାଇଥିଲା, ଯଦିଓ ନାଏକ ଏହାକୁ ସମତଳ ଭୂମିରେ ବୃଦ୍ଧି କରିବାକୁ ଚିନ୍ତା କରିଥିଲେ ।

ସେ ଅନ୍ୟ ସ୍ଥାନୀୟ ଫସଲ ଯଥା ଆଗାସିଏମ ହାତରୁ ତାଲିଗୋରୁ ହରମାଲ ଲଙ୍କା ଏବଂ ସେଣ୍ଟ ଏଷ୍ଟେଭାମ ଦ୍ୱୀପରୁ ଓକ୍ରା ପ୍ରତି ଅଧିକ ଧ୍ୟାନ ଦେଇଥିଲେ ।

## ଆଧାର
ଶ୍ରେଣୀ:ନାରୀ ଶକ୍ତି ପୁରସ୍କାର ବିଜେତା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ମହିଳା
ଶ୍ରେଣୀ:ବୈଜ୍ଞାନିକ
ହାଇପରଆଲଡୋଷ୍ଟେରୋନିଜ୍ମ

**ହାଇପରଆଲଡୋଷ୍ଟେରୋନିଜ୍ମ** ରୋଗ ହେଲେ ଶରୀରରେ ଅତ୍ୟଧିକ ଆଲଡୋଷ୍ଟେରନ ଉତ୍ପାଦନ ହୁଏ । ଏହାର ଲକ୍ଷଣଗୁଡ଼ିକ ଭିନ୍ନ ହୋଇପାରେ ଯେପରିକି ଉଚ୍ଚ ରକ୍ତଚାପ ଏବଂ କମ୍ ପୋଟାସିଅମ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶଙ୍କରାଚାର୍ଯ୍ୟ

alt=Adi shankara|thumb|
**ଶଙ୍କରାଚାର୍ଯ୍ୟ** (, IAST: *Śaṅkarācārya*, "ଶଙ୍କର-*ଆଚାର୍ଯ୍ୟ*") ହେଉଛି ଏକ ଧାର୍ମିକ ପଦବୀ ଯେଉଁଥିରେ ସନାତନ ଧର୍ମର ରକ୍ଷା ନିମନ୍ତେ ଆଦିଶଙ୍କରାଚାର୍ଯ୍ୟଙ୍କଦ୍ୱାରା ପ୍ରତିଷ୍ଠିତ ଚାରି ମଠର ମଠାଧୀଶମାନେ ଜଣାଯାଆନ୍ତି । ଅଦୈତ ବେଦାନ୍ତର ସଂସ୍ଥାପକ ଆଦି ଶଙ୍କରାଙ୍କଠାରୁ ଏହି ପଦବୀଟି ଆସିଛି ।

## ପରମ୍ପରାର ପ୍ରତିଷ୍ଠା 
ଆଦି ଶଙ୍କରାଚାର୍ଯ୍ୟ ସନାତନ ଧର୍ମର ରକ୍ଷା ନିମନ୍ତେ ଭାରତର ଚାରି ଦିଗରେ ଚାରୋଟି ମଠ ସ୍ଥାପନ କରିଥିଲେ ଏବଂ ଏହି ମଠର ମଠାଧୀଶଙ୍କୁ ଶଙ୍କରାଚାର୍ଯ୍ୟ ଉପାଧିରେ ଭୂଷିତ କରିବା ସହିତ ମଠର ଦାୟିତ୍ୱ ଦେଇଥିଲେ । ମଠ ପ୍ରତିଷ୍ଠା ପରେ ତାଙ୍କର ଚାରି ପ୍ରମୁଖ ଶିଷ୍ୟଙ୍କୁ ସେ ଶଙ୍କରାଚାର୍ଯ୍ୟ ଭାବରେ ପ୍ରତିଷ୍ଠିତ କରିଥିଲେ । ଶଙ୍କରାଚାର୍ଯ୍ୟ ପଦବୀରେ ଥିବା ସନ୍ଥଙ୍କର ମୁଖ୍ୟ କାମ ଥିଲା ଅଦୈତ ବେଦାନ୍ତର ପ୍ରଚାର କରିବ ଏବଂ ସନାତନ ଧର୍ମର ରକ୍ଷା ନିମନ୍ତେ ଆବଶ୍ୟକୀୟ ପନ୍ଥାମାନ ଗ୍ରହଣ କରିଥିବା । ଦକ୍ଷିଣ ଭାରତର ଅନ୍ୟ ଏକ ମଠ କାଞ୍ଚି କାମକୋଟି ପୀଠର ଇତିହାସ ଆଦି ଶଙ୍କରାଚାର୍ଯ୍ୟଙ୍କ ସହିତ ଜଡ଼ିଥିଲେ ଥିଲେ ମଧ୍ୟ ଏହାର ମୁଖ୍ୟକୁ "ଶଙ୍କରାଚାର୍ଯ୍ୟ" ପରିବର୍ତ୍ତେ "ଆଚାର୍ଯ୍ୟ" କିମ୍ବା "ଜଗଦଗୁରୁ" କୁହାଯାଏ ।

ନିମ୍ନରେ ଥିବା ସାରଣୀରେ ଆଦି ଶଙ୍କରାଚାର୍ଯ୍ୟଙ୍କଦ୍ୱାରା ପ୍ରତିଷ୍ଠିତ ଚାରୋଟି ମଠର ପ୍ରଥମ ଶଙ୍କରାଚାର୍ଯ୍ୟଙ୍କ ବିଷୟରେ ଉଲ୍ଲେଖ କରାଯାଇଛି ।

## ବ୍ୟୁତ୍ପତ୍ତି 
ଶଙ୍କରାଚାର୍ଯ୍ୟ ଶବ୍ଦ ଶଙ୍କର ଏବଂ ଆଚାର୍ଯ୍ୟ ନାମକ ଦୁଇଟି ଶବ୍ଦକୁ ନେଇ ଗଠିତ । ଆଚାର୍ଯ୍ୟ ଏକ ସଂସ୍କୃତ ଶବ୍ଦ, ଯାହାର ଅର୍ଥ ହେଉଛି ଗୁରୁ ବା ଶିକ୍ଷକ, ତେଣୁ ଶଙ୍କରାଚାର୍ଯ୍ୟର ଅର୍ଥ ହେଉଛି ଶଙ୍କରଙ୍କ ମାର୍ଗରେ ପରିଚାଳିତ କରୁଥିବା । 

## ଆଧାର 
## ବାହାର ଲିଙ୍କ୍ 
* Advaita-Vedanta.org  "Dasanami Sampradaya - The Monastic Tradition", an account of the four amnaya mathas, and the "Dashanamī parampāra"
* "History of Jagadguru Sri Adi Shankara Bhagavatpada",  "Biography of Jagadguru Sri Adi Shankaracharya"

ଶ୍ରେଣୀ:ଶଙ୍କରାଚାର୍ଯ୍ୟ
ନିଶ୍ଚଳାନନ୍ଦ ସରସ୍ୱତୀ

**ସ୍ୱାମୀ ନିଶ୍ଚଳାନନ୍ଦ ସରସ୍ୱତୀ** ହେଉଛନ୍ତି ଓଡ଼ିଶାର ପୁରୀଠାରେ ଥିବା ଗୋବର୍ଦ୍ଧନ ପୀଠର ୧୪୫ତମ ଶଙ୍କରାଚାର୍ଯ୍ୟ ।

## ଜୀବନୀ 
ନିଶ୍ଚଳାନନ୍ଦ ସରସ୍ୱତୀ ୧୯୪୩ ମସିହାରେ ଜୁନ ୩୦ ତାରିଖରେ ମଧୁବନୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଲାଲବଂଶୀ ଝା ଦରଭଙ୍ଗା ମହାରାଜାଙ୍କର ରାଜ ପୁରୋହିତ ଥିଲେ । ତାଙ୍କ ମାତା ଥିଲା ଗୀତା ଦେବୀ । ପିଲାଦିନେ ତାଙ୍କ ନାମ ଥିଲା ନୀଳାମ୍ବର ଝା ।

### ପ୍ରାରମ୍ଭିକ ଶିକ୍ଷା 
ତାଙ୍କ ପ୍ରାରମ୍ଭିକ ଶିକ୍ଷା ତାଙ୍କ ଗ୍ରାମରୁ ଆରମ୍ଭ ହୋଇଥିଲା ଏବଂ ପରେ ସେ କୁଳୌହି, ଲୋହା ଏବଂ ଦିଲ୍ଲୀରେ ପଢ଼ିଥିଲେ । ୧୭ ବର୍ଷ ବୟସରେ ସେ ଶିକ୍ଷାଗ୍ରହଣ ପାଇଁ ଗୃହତ୍ୟାଗ କରିଥିଲେ । ସ୍ୱାମୀ ନାରଦାନନ୍ଦ ସରସ୍ୱତୀ ତାଙ୍କ ନାମ ପରିବର୍ତ୍ତନ କରି ଧୃବଚୈତନ୍ୟ ନାମରେ ନାମିତ କରିଥିଲେ ।

### ବେଦଶିକ୍ଷା ଓ ଗୋ ଆନ୍ଦୋଳନ 
ସେ ବେଦ ଏବଂ ତତ୍ ସମ୍ବନ୍ଧୀୟ ଶିକ୍ଷା କାଶୀ, ବୃନ୍ଦାବନ, ନୈମିଶରଣ୍ୟ, ବଦ୍ରିକାଶ୍ରମ, ଋଷିକେଶ, ହରିଦ୍ୱାର, ପୁରୀ, ଶୃଙ୍ଗେରୀ ଆଦିରୁ ପ୍ରାପ୍ତ କରିଥିଲେ । ସେ ଗୋ-ରକ୍ଷା ସମ୍ବନ୍ଧୀୟ ବିଭିନ୍ନ ଆନ୍ଦୋଳନରେ ସକ୍ରିୟ ଅଂଶଗ୍ରହଣ କରିଥିଲେ, ଫଲରେ ୯ ନଭେମ୍ବର ୧୯୬୬ରୁ ତାଙ୍କୁ ୫୨ ଦିନ ଧରି ତିହାର କାରାଗାରରେ ରଖାଯାଇଥିଲା ।

### ସନ୍ୟାସ ଧର୍ମ ଗ୍ରହଣ 
୧୮ ଅପ୍ରେଲ ୧୯୭୪ରେ ବୈଶାଖ କୃଷ୍ଣ ଏକାଦଶୀ ତିଥିରେ ହରିଦ୍ୱାରଠାରେ ସେ ତାଙ୍କ ଗୁରୁ କରପତ୍ରିଜୀ ମହାରାଜଙ୍କଠାରୁ ସନ୍ୟାସ ଧର୍ମ ଗ୍ରହଣ କରିଥିଲେ ଏବଂ ତାଙ୍କ ନାମ ପରିବର୍ତ୍ତନ କରାଯାଇ ନିଶ୍ଚଳାନନ୍ଦ ସରସ୍ୱତୀ ରଖାଯାଇଥିଲା । ୧୯୮୨ ମସିହାରୁ ୧୯୮୭ ମସିହା ପର୍ଯ୍ୟନ୍ତ ସେ ପୁରୀ ଗୋବର୍ଦ୍ଧନ ପୀଠର ତତକାଳୀନ ଶଙ୍କରାଚାର୍ଯ୍ୟ ସ୍ୱାମୀ ନିରଞ୍ଜନଦେବ ତୀର୍ଥଙ୍କଠାରୁ ଶିକ୍ଷା ଗ୍ରହଣ କରିଥିଲେ ।

## ଶଙ୍କରାଚାର୍ଯ୍ୟ ପଦ 
ସନାତନ ଧର୍ମ ପ୍ରତି ତାଙ୍କ ଶ୍ରଦ୍ଧା ତଥା ବେଦାନ୍ତ ଜ୍ଞାନରେ ତାଙ୍କର ପାରଦର୍ଶିତା ପାଇଁ ତାଙ୍କ ଗୁରୁ ସ୍ୱାମୀ ନିରଞ୍ଜନଦେବ ତୀର୍ଥ ତାଙ୍କୁ ତାଙ୍କ ଉତ୍ତରାଧିକାର ତଥା ଗୋବର୍ଦ୍ଧନ ପୀଠର ୧୪୫ତମ ଶଙ୍କରାଚାର୍ଯ୍ୟ ଭାବରେ ମନୋନୀତ କରିଥିଲେ ।

ସେ ଭାରତ ତଥା ଭାରତ ବାହାରେ ବିଭିନ୍ନ ସ୍ଥାନରେ ସନାତନ ଧର୍ମର ସୁରକ୍ଷା, ଏହାର ଗରିମାକୁ ବଢ଼ାଇବା ପାଇଁ ବିଭିନ୍ନ କାର୍ଯ୍ୟକ୍ରମରେ ଯୋଗ ଦେବା ସହିତ ଭାରତୀୟ ଏକତା, ସୀମା ସୁରକ୍ଷା, ଗୋ-ସୁରକ୍ଷା, ମହିଳା ସଶକ୍ତିକରଣ, ପରିବେଶ ସୁରକ୍ଷା ସମ୍ବନ୍ଧୀୟ କାର୍ଯ୍ୟମାନ କରିଛନ୍ତି । ସେ ଆନନ୍ଦ ବାହିନୀ ଓ ଆଦିତ୍ୟ ବାହିନୀ ନାମରେ ଦୁଇଟି ସଂଗଠନ ମଧ୍ୟ ଆରମ୍ଭ କରିଛନ୍ତି, ଯାହାକି ଜାତୀଯ ସ୍ତରରେ ସନାତନ ଧର୍ମର ସୁରକ୍ଷା ଦିଗରେ କାମ କରୁଛି ।

## ଆଧାର 
## ବାହାର ଲିଙ୍କ୍ 
* ଗୋବର୍ଦ୍ଧନ ପୀଠ
* ଆଦି ଶଙ୍କରାଚାର୍ଯ୍ୟ ଏବଂ ତାଙ୍କର ପରମ୍ପରା ବିଷୟରେ

ଶ୍ରେଣୀ:ବିହାରର ଲୋକ
ଶ୍ରେଣୀ:ଶଙ୍କରାଚାର୍ଯ୍ୟ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୪୩ ଜନ୍ମ
ଗଗନଯାନ-୧

**ଗଗନଯାନ-୧** ହେଉଛି ଗଗନଯାନ କାର୍ଯ୍ୟକ୍ରମର ପ୍ରଥମ ପରୀକ୍ଷଣ ଉଡ଼ାଣ । ୨୦୨୪ର ପ୍ରଥମ ତିନି ମାସରେ ଏହାକୁ ଉତକ୍ଷେପଣ କରାଯିବାର ଯୋଜନା ରହିଛି।

## ପୃଷ୍ଠଭୂମି 
ପ୍ରଥମେ ଏହି ଉତକ୍ଷେପଣ ଡିସେମ୍ବର ୨୦୨୦ରେ ହେବାର ଥିଲା, ପରେ ଡିସେମ୍ବର ୨୦୨୧ରେ, କିନ୍ତୁ କୋଭିଡ୍ -୧୯ ମହାମାରୀ କାରଣରୁ ଏହା ବିଳମ୍ବିତ ହୋଇଥିଲା । ଏବଂ ଟିଭି-ଡି୧ ଏବଂ ଟିଭି-ଡି୨ ପରେ ୨୦୨୪ରେ ଏହାର ଶୁଭାରମ୍ଭ ହେବ ବୋଲି ଆଶା କରାଯାଉଛି । ୨୦୨୨ ଅପ୍ରେଲରେ କ୍ରୁ(ଦଳ) ମଡ୍ୟୁଲକୁ ଡିପ୍ରେସର କରିବାକୁ ପ୍ରସ୍ତାବ ଦିଆଯାଇଥିଲା ।

## ଲକ୍ଷ୍ୟ Gamana Gamana 
ଗଗନଯାନ ମହାକାଶ ଯାନକୁ ସତୀଶ ଧୱନ ମହାକାଶ କେନ୍ଦ୍ରରୁ ମାନବ ମାନ୍ୟତା ପ୍ରାପ୍ତ ଏଲଭିଏମ ୩ ଜରିଆରେ ଉତକ୍ଷେପଣ କରାଯାଇ ୧୭୦×୪୦୮ କିଲୋମିଟର କକ୍ଷପଥରେ ପ୍ରବେଶ କରାଯିବ । ତୃତୀୟ କକ୍ଷପଥରେ ସର୍କୁଲାରାଇଜେସନ୍ (ଚଳାଚଳ) ଅଭ୍ୟାସ କରାଯିବ । ଅବତରଣ ଟିଭି-ଡି୧ ଭଳି ସମାନ ଢାଞ୍ଚା ଅନୁସରଣ କରାଯିବ ।

ଏହି ଅଭିଯାନ ପରେ ଇସ୍ରୋ ହ୍ୟୁମାନଏଡ୍ ରୋବଟ୍ ବୌମିତ୍ରକୁ ନେଇ ଗଗନଯାନ-୨ ଉତକ୍ଷେପଣ କରିବା ପୂର୍ବରୁ ଆଉ ୪ଟି ପରୀକ୍ଷଣ କରିବ।

## ଆଧାର 
ଶ୍ରେଣୀ:ଅନ୍ତରୀକ୍ଷ ଯାନ
ଶ୍ରେଣୀ:ଭାରତୀୟ ମହାକାଶ ଅଭିଯାନ
ଫ୍ଲୁଅକ୍ସିମେଷ୍ଟେରନ

**ଫ୍ଲୁଅକ୍ସିମେଷ୍ଟେରନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଆଣ୍ଡ୍ରୋକ୍ସି,** ହେଉଛି ଏକ ଔଷଧ ଯାହା ପୁରୁଷମାନଙ୍କର କମ୍ ଟେଷ୍ଟୋଷ୍ଟେରନ୍ ଥିଲେ, ବାଳକମାନଙ୍କ ବିଳମ୍ବିତ ଯୌନାବସ୍ଥା ଏବଂ ମହିଳାମାନଙ୍କ ସ୍ତନ କର୍କଟ ରୋଗ ଥିଲେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତର କ୍ଷତି, ହୃଦ୍‌ପାତ, ଉଚ୍ଚ ରକ୍ତ କ୍ୟାଲସିଅମ୍ ସ୍ତର ଏବଂ ପ୍ରିଆପିଜ୍ମ ହୋଇପାରେ । ସ୍ୱାସ୍ଥ୍ୟ ଏବଂ କାର୍ଯ୍ୟଦକ୍ଷତାକୁ ଉନ୍ନତ କରିବା ପାଇଁ ମଧ୍ୟ ଏହା ବ୍ୟବହୃତ ହୁଏ । ଅନେକ ଦେଶରେ ଔଷଧ ଏକ ନିୟନ୍ତ୍ରିତ ପଦାର୍ଥ ଯେପରିକି ଅଣ-ଚିକିତ୍ସା ବ୍ୟବହାର ମଧ୍ୟ ସାଧାରଣତଃ ଅବୈଧ ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆର୍ତ୍ତତ୍ରାଣ ଦେଓ

**ଆର୍ତ୍ତତ୍ରାଣ ଦେଓ** (୧୭ ଜୁଲାଇ ୧୯୦୦ - ୩୦ ସେପ୍ଟେମ୍ବର ୧୯୪୬), ଖରିଆର ଗଡ଼ଜାତର ରାଜା ଥିଲେ । ୧୯୩୬ ମସିହାରେ ସ୍ୱତନ୍ତ୍ର ଓଡ଼ିଶାରାଜ୍ୟ ଗଠନରେ ସେ ଏକ ପ୍ରମୁଖ ଭୂମିକା ନିର୍ବାହ କରିଥିଲେ । ତାଙ୍କ ନେତୃତ୍ୱରେ ଖରିଆର ଜମିଦାରୀ ଓଡ଼ିଶା ରାଜ୍ୟ ସହ ମିଶିପାରିଥିଲା । 

## ଜନ୍ମ ଓ ସିଂହାସନ ଆରୋହଣ 
ଆର୍ତ୍ତତ୍ରାଣ ଦେଓ ୧୯୦୦ ମସିହାର ଜୁଲାଇ ୧୭ ତାରିଖରେ ଜନ୍ମଗ୍ରହଣ କରିଥିଲେ । ୧୯୨୧ ମସିହାରେ ଖରିଆର (ବର୍ତ୍ତମାନର ନୂଆପଡ଼ା ଜିଲ୍ଲା) ରାଜା ଭାବରେ ସିଂହାସନ ଆରୋହଣ କରିଥଲେ । କଳା, ସଂସ୍କୃତି ଓ ଶିକ୍ଷାର ସେ ଜଣେ ପୃଷ୍ଠପୋଷକ ଥିଲେ । ତାଙ୍କର ପୃଷ୍ଠପୋଷକତାରେ ଖରିଆରଠାରେ ଓଡ଼ିଶାର ପ୍ରଥମ ସ୍ଥାୟୀ ଓଡ଼ିଆ ମଞ୍ଚ *ବୀର ବିକ୍ରମ ଥିଏଟର* ଗଢ଼ିଉଠିଥିଲା । ସେ ଜଣେ କ୍ରୀଡ଼ାବିତ ଓ ସଂଗଠକ ମଧ୍ୟ ଥିଲେ । ଓ ୨ୟ ଓଡ଼ିଶା ବିଧାନ ସଭାକୁ ମନୋନୀତ ହୋଇଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
୧୯୪୬ ମସିହାର ସେପ୍ଟେମ୍ବର ୩୦ ତାରିଖରେ ତାଙ୍କର ପରଲୋକ ଘଟିଥିଲା । ମୃତ୍ୟୁବେଳକୁ ତାଙ୍କୁ ୪୬ ବର୍ଷ ବୟସ ହୋଇଥିଲା । 

## ଆଧାର 
ଶ୍ରେଣୀ:୧୯୦୦ ଜନ୍ମ
ଶ୍ରେଣୀ:୧୯୪୬ ମୃତ୍ୟୁ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଦୀନଦୟାଲ ଗୁପ୍ତା

**ଦୀନଦୟାଲ ଗୁପ୍ତା** (୧୯୦୯ – ୧୯୫୭ ପରେ) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ଭାରତୀୟ ଜାତୀୟ କଂଗ୍ରେସ ସହିତ ଜଡ଼ିତ ରାଜନେତା ଥିଲେ, ଯିଏକି ମଧ୍ୟପ୍ରଦେଶ ବିଧାନ ସଭାକୁ ୧୯୫୨ ମସିହାରେ ନିର୍ବାଚିତ ହୋଇଥିଲେ । ସେ ରବିଶଙ୍କର ଶୁକ୍ଲା ସରକାରରେ ମଧ୍ୟପ୍ରଦେଶର ଖାଦ୍ୟ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ୧୯୫୬ ମସିହାରୁ ୧୯୫୭ ମସିହା ପର୍ଯ୍ୟନ୍ତ ବମ୍ବେ ରାଜ୍ୟର ଖାଦ୍ୟ, ପୁନର୍ବାସ ଏବଂ ସାମାଜିକ କଲ୍ୟାଣ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ୧୯୫୭ ମସିହାରେ ସେ ମହାରାଷ୍ଟ୍ର ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଏହାର ଉପାଧକ୍ଷ ଭାବରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୦୯ ଜନ୍ମ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ ରାଜନୀତିଜ୍ଞ
ପ୍ରସାଦ ଜୱାଦେ

**ପ୍ରସାଦ ଜୱାଦେ** (ଜନ୍ମ: ୩୦ ନଭେମ୍ବର ୧୯୮୮) ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ମରାଠୀ କଥାଚିତ୍ର ଏବଂ ଦୂରଦର୍ଶନ ଜଗତରେ କାମ କରନ୍ତି । କଲର୍ସ୍ ମରାଠୀରେ ପ୍ରସାରିତ ରିଆଲିଟି ଶୋ *ବିଗ୍ ବସ୍ ମରାଠୀ ୪*ରେ ସେ ଜଣେ ପ୍ରତିଯୋଗୀ ଭାବରେ ଅଂଶଗ୍ରହଣ କରିଥିଲେ ।

## ଜନ୍ମ 
ପ୍ରସାଦ ଜୱାଦେ ୧୯୮୮ ମସିହାର ନଭେମ୍ବର ୩୦ ତାରିଖରେ ମହାରାଷ୍ଟ୍ରର କଲ୍ୟାଣଠାରେ ଜନ୍ମଗ୍ରହଣ କରିଥିଲେ ।

## ଅଭିନୟ ଜୀବନ 
ଅଭିନୟ ଜଗତରେ କାମ କରିବା ପୂର୍ବରୁ ସେ ପୁଣେର ଏକ ଥିଏଟର ଗ୍ରୁପରେ ଯୋଗ ଦେଇଥିଲେ । ୨୦୧୦ ମସିହାରେ, ସେ ଜୀ ମରାଠୀରେ ପ୍ରସାରିତ ମରାଠୀ ଧାରାବାହିକ *ମାଜିଆ ପ୍ରିୟାଲା ପ୍ରୀତ କଲେନା*ରେ ଅଭିନୟ କରିଥିଲେ । ୨୦୧୧ ମସିହାରେ, ସେ ଜୀ ମରାଠୀରେ ପ୍ରସାରିତ *ଅରୁନ୍ଧତୀ*ରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୩ ମସିହାରେ, ସେ ଷ୍ଟାର୍ ପ୍ରଭାରେ *ଲକ୍ଷ୍ମୀ ଭର୍ସେସ୍ ସରସ୍ୱତୀ*ରେ ମୁଖ୍ୟ ଭୂମିକାରେ ଅଭିନୟ କରିଥିଲେ ।

୨୦୧୫ ମସିହାରେ, ସେ *ଆସେ ହେ କନ୍ୟାଦାନ*ରେ ଅଭିନୟ କରିଥିଲେ । ୨୦୧୯ ମସିହାରେ, ସେ *ଏକ ମହାନାୟକ – ଡକ୍ଟର ବି.ଆର୍. ଆମ୍ବେଦକର*ରେ ବି. ଆର୍. ଆମ୍ବେଦକର ଭୂମିକାରେ ଅଭିନୟ କରିଥିଲେ । ଅକ୍ଟୋବର ୨୦୨୨ରେ ସେ *ବିଗ୍ ବସ୍ ମରାଠୀ ୪*ରେ ଜଣେ ପ୍ରତିଯୋଗୀ ଭାବରେ ଭାଗ ନେଇଥିଲେ ।

### ଅଭିନୀତ କଥାଚିତ୍ର 
### ଅଭିନୀତ ଦୂରଦର୍ଶନ ଧାରାବାହିକ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:୧୯୮୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମରାଠୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ମରାଠୀ ଦୂରଦର୍ଶନ ଅଭିନେତା
ଅପ୍ପାନ୍ନଗୌଡ଼ା ପାଟିଲ

**ଅପ୍ପାନ୍ନଗୌଡ଼ା ପାଟିଲ** ଜଣେ ସ୍ୱାଧୀନତା ସଂଗ୍ରାମୀ ଏବଂ କର୍ଣ୍ଣାଟକ ସମବାୟ ଆନ୍ଦୋଳନର ଜଣେ ପ୍ରମୁଖ ନେତା ଥିଲେ ।

## ଉଲ୍ଲେଖନୀୟ କାର୍ଯ୍ୟ 
ସେ ହୁକେରୀ ରୁରାଲ୍ ଇଲେକ୍‌ଟ୍ରିକ୍ କୋ-ଅପରେଟିଭ୍ ସୋସାଇଟି ପ୍ରତିଷ୍ଠା ହେବାର ପ୍ରମୁଖ ଭୂମିକା ଗ୍ରହଣ କରିଥିଲେ, ଯାହାକି ୩୧ ଜୁଲାଇ ୧୯୬୯ରେ ଆରମ୍ଭ ହୋଇଥିଲା ।

## ସମ୍ମାନ 
ସମବାୟ ଆନ୍ଦୋଳନରେ ତାଙ୍କର ଅବଦାନକୁ ଶ୍ରଦ୍ଧାଞ୍ଜଳି ଜଣାଇ ବେଲାଗାଭି ରାଣୀ ଚାନ୍ନାମ୍ମା ବିଶ୍ୱବିଦ୍ୟାଳୟରେ ତାଙ୍କ ଚେୟାର ପ୍ରତିଷ୍ଠା କରାଯାଇଛି ।

## ଆଧାର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଗୌରୀରାମ ଗୁପ୍ତା

**ଗୌରୀରାମ ଗୁପ୍ତା** ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ରାଜନେତା ଥିଲେ । ସେ ଉତ୍ତରପ୍ରଦେଶର ପ୍ରଥମ ବିଧାନ ସଭାର ବିଧାୟକ ଥିଲେ । ସେ ୧୯୫୨, ୧୯୫୭ ଓ ୧୯୬୭ ଉତ୍ତର ପ୍ରଦେଶ ବିଧାନ ସଭା ନିର୍ବାଚନରେ ଫରେଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ତିନିଥର ବିଧାନ ସଭାକୁ ନିର୍ବାଚିତ ହୋଇଥିଲେ । ୭୮ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା । ତାଙ୍କ ପତ୍ନୀ ପ୍ୟାରୀ ଦେବୀ ଅଗ୍ରହାରୀ ମଧ୍ୟ ଜଣେ ରାଜନୀତିଜ୍ଞ ଥିଲେ ।

## ଆଧାର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ ରାଜନୀତିଜ୍ଞ
ଆଜାଦ ହିନ୍ଦ୍ ଫୌଜ

**ଆଜାଦ ହିନ୍ଦ୍ ଫୌଜ** ବା ଭାରତୀୟ ଜାତୀୟ ସେନା (ଆଇଏନଏ); /ˈɑːzɑːð ˈhinð ˈfɔːdʒ/; 'ଫ୍ରି ଇଣ୍ଡିଆନ୍ ଆର୍ମି') ଜାପାନ ସାମ୍ରାଜ୍ୟର ଅଧୀନରେ ଲଢୁଥିବା ଭାରତୀୟ ସହଯୋଗୀମାନଙ୍କର ଏକ ସହଯୋଗୀ ସଶସ୍ତ୍ର ୟୁନିଟ୍ ଥିଲା। ଏହା ଦ୍ୱିତୀୟ ବିଶ୍ୱଯୁଦ୍ଧ ସମୟରେ ୧ ସେପ୍ଟେମ୍ବର ୧୯୪୨ରେ ଦକ୍ଷିଣ ପୂର୍ବ ଏସିଆରେ ସ୍ଥାପିତ ହୋଇଥିଲା।

ବ୍ରିଟିଶ ଶାସନରୁ ଭାରତୀୟ ସ୍ୱାଧୀନତା ସୁରକ୍ଷିତ କରିବା ଉଦ୍ଦେଶ୍ୟରେ ଦ୍ୱିତୀୟ ବିଶ୍ୱଯୁଦ୍ଧର ଦକ୍ଷିଣ-ପୂର୍ବ ଏସୀୟ ଅଞ୍ଚଳରେ ବ୍ରିଟିଶ ଅଭିଯାନରେ ଏହା ଜାପାନୀ ସେନାର ନେତୃତ୍ୱରେ ଲଢ଼ିଥିଲା । ମୋହନ ସିଂହଙ୍କ ନେତୃତ୍ୱରେ ପ୍ରଥମେ ୧୯୪୨ ମସିହାରେ ବ୍ରିଟିଶ ଭାରତୀୟ ସେନାର ଭାରତୀୟ ଯୁଦ୍ଧ ବନ୍ଦୀମାନେ ମାଳୟ ଅଭିଯାନରେ ଏବଂ ସିଙ୍ଗାପୁରରେ ଏହି ସେନା ଗଠନ କରିଥିଲେ । ରାସବିହାରୀ ବୋଷ ଏବଂ ମୋହନ ସିଂହଙ୍କୁ ହସ୍ତାନ୍ତର କରାଯାଇଥିବା ଏହି ପ୍ରଥମ ଆଇଏନଏ ଏସିଆ ଯୁଦ୍ଧରେ ଜାପାନର ଭୂମିକାକୁ ନେଇ ଏହାର ନେତୃତ୍ୱ ଏବଂ ଜାପାନୀ ସେନା ମଧ୍ୟରେ ମତଭେଦ ହେବା ପରେ ସେହି ବର୍ଷ ଡିସେମ୍ବରରେ ଭାଙ୍ଗି ଯାଇଥିଲା। ସୁଭାଷ ଚନ୍ଦ୍ର ବୋଷଙ୍କୁ ଆଇଏନଏ ହସ୍ତାନ୍ତର କରାଯାଇଥିଲା। 

୧୯୪୩ ମସିହାରେ ସୁଭାଷ ଚନ୍ଦ୍ର ବୋଷ ଦକ୍ଷିଣ ପୂର୍ବ ଏସିଆରେ ପହଞ୍ଚିବା ପରେ ତାଙ୍କ ନେତୃତ୍ୱରେ ଏହାକୁ ପୁନରୁଦ୍ଧାର କରାଯାଇଥିଲା । ଏହି ସେନାକୁ ବୋଷଙ୍କ ଅର୍ଜି ହୁକୁମାତ୍-ଏ-ଆଜାଦ ହିନ୍ଦ (ମୁକ୍ତ ଭାରତର ଅସ୍ଥାୟୀ ସରକାର)ର ସେନା ବୋଲି ଘୋଷଣା କରାଯାଇଥିଲା। ଆଇଏନଏ ଜାପାନୀ ସାମ୍ରାଜ୍ୟର ଅଧିକୃତ ସେନା ଭାବରେ ପରିଚିତ ହେଲା।

ସୁଭାଷ ଚନ୍ଦ୍ର ବୋଷ, ମହାତ୍ମା ଗାନ୍ଧୀ, ଜବାହରଲାଲ ନେହେରୁ, ମୌଲାନା ଆଜାଦ ଏବଂ ନିଜ ନାମରେ ଆଇଏନଏର ବ୍ରିଗେଡ/ରେଜିମେଣ୍ଟର ନାମକରଣ କରିଥିଲେ । ଝାନ୍ସିର ରାଣୀ ଲକ୍ଷ୍ମୀବାଇଙ୍କ ନାମରେ ଏକ ମହିଳା ରେଜିମେଣ୍ଟ ମଧ୍ୟ ଥିଲା । ବୋଷଙ୍କ ନେତୃତ୍ୱରେ ଆଇଏନଏ ମାଳୟ (ବର୍ତ୍ତମାନର ମାଲେସିଆ) ଏବଂ ବର୍ମାରେ ଥିବା ଭାରତୀୟ ପ୍ରବାସୀ ଜନସଂଖ୍ୟାର ପ୍ରବାସୀ କଏଦୀ ଏବଂ ହଜାର ହଜାର ବେସାମରିକ ସ୍ୱେଚ୍ଛାସେବୀଙ୍କୁ ଆକର୍ଷିତ କରିଥିଲା । ଏହି ଦ୍ୱିତୀୟ ଆଇଏନଏ ଇମ୍ପେରିଆଲ ଜାପାନୀ ସେନା ଅଧୀନରେ ବର୍ମାରେ ଅଭିଯାନରେ ବ୍ରିଟିଶ ଏବଂ ରାଜ୍ୟଗୋଷ୍ଠୀ ବାହିନୀ ବିରୋଧରେ ଲଢ଼ିଥିଲା । ଇମ୍ଫାଲ ଏବଂ କୋହିମାଠାରେ ଏବଂ ପରେ ବର୍ମାର ମିତ୍ର ରାଷ୍ଟ୍ରମାନେ ପୁନଃ ଦଖଲ କରିବା ବିରୋଧରେ ଏହି ଲଢ଼େଇ ହୋଇଥିଲା।

୧୯୪୨ରେ ଆଇଏନଏର ପ୍ରାରମ୍ଭିକ ଗଠନ ପରେ ବ୍ରିଟିଶ ଭାରତୀୟ ସେନାରେ ଚିନ୍ତା ଥିଲା ଯେ ଆଗକୁ ଭାରତୀୟ ସୈନ୍ୟମାନେ ଦଳବଦଳ କରିବେ । ଏହାଦ୍ୱାରା ସିପାହୀଙ୍କ ଆନୁଗତ୍ୟ ବଜାୟ ରଖିବା ପାଇଁ ରିପୋର୍ଟିଂ ନିଷେଧାଦେଶ ଏବଂ "ଜିଫ୍ସ" ନାମକ ଏକ ପ୍ରଚାର ଅଭିଯାନ ଆରମ୍ଭ ହୋଇଥିଲା । ଐତିହାସିକମାନେ ଆଇଏନଏକୁ ଯୁଦ୍ଧ ଉପରେ ବିଶେଷ ପ୍ରଭାବ ପକାଇନଥିବା ବିବେଚନା କରନ୍ତି ।

ଆଇଏନ୍ଏଦ୍ୱାରା କେବେ ବି ଗୁରୁତର ଧମକ ଦେଇନଥିବା ବ୍ରିଟିଶ ରାଜ ଆଇଏନଏ ଟ୍ରାଏଲରେ ୩୦୦ ଆଇଏନଏ ଅଧିକାରୀଙ୍କ ବିରୋଧରେ ଦେଶଦ୍ରୋହ ଅଭିଯୋଗ ଆଣିଥିଲେ, କିନ୍ତୁ ଶେଷରେ କଂଗ୍ରେସର ବିରୋଧ ଆଗରେ ପଛଘୁଞ୍ଚା ଦେଇଥିଲେ। ଏହି ପରୀକ୍ଷଣ ଭାରତୀୟ ଜାତୀୟ କଂଗ୍ରେସ ପାଇଁ ଭାରତୀୟ ସ୍ୱାଧୀନତା ଆନ୍ଦୋଳନରେ ଏକ ଉତ୍ସାହଜନକ ବିନ୍ଦୁ ପାଲଟିଥିଲା । ଯୁଦ୍ଧ ସମୟରେ ଆଇଏନଏ ସହିତ ଜଡ଼ିତ ଅନେକ ଲୋକ ପରବର୍ତ୍ତୀ ସମୟରେ ଭାରତ ତଥା ଦକ୍ଷିଣ ପୂର୍ବ ଏସିଆର ଅନ୍ୟାନ୍ୟ ଦେଶରେ ଜନଜୀବନରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିଲେ, ବିଶେଷକରି ଭାରତର ଲକ୍ଷ୍ମୀ ସେହଗଲ ଏବଂ ମାଳୟରେ ଜନ୍ ଥିଭି ଏବଂ ଜାନକୀ ଆଥିନାହପ୍ପନ ।

ଏହି ସାମରିକ ୟୁନିଟ୍ ଇମ୍ପେରିଆଲ ଜାପାନ ଏବଂ ଅନ୍ୟ ଆକ୍ସିସ ଶକ୍ତିମାନଙ୍କ ସହିତ ଜଡିତ ଥିଲା ଏବଂ ଆଇଏନଏ ସୈନ୍ୟମାନେ ଜାପାନୀ ଯୁଦ୍ଧ ଅପରାଧରେ ସମ୍ପୃକ୍ତ ଥିବା ଅଭିଯୋଗ ହୋଇଥିଲା । ଆଇଏନ୍ଏର ସଦସ୍ୟମାନଙ୍କୁ ବ୍ରିଟିଶ ସୈନିକ ଏବଂ ଭାରତୀୟ ଯୁଦ୍ଧବନ୍ଦୀମାନେ ଆକ୍ସିସ୍ ସହଯୋଗୀ ଏବଂ ଦେଶଦ୍ରୋହୀ ଭାବରେ ଦେଖୁଥିଲେ ଯେଉଁମାନେ ସେନାରେ ଯୋଗ ଦେଇନଥିଲେ, କିନ୍ତୁ ଯୁଦ୍ଧ ପରେ ସେମାନଙ୍କୁ ଅନେକ ଭାରତୀୟ ଦେଶଭକ୍ତ ଭାବରେ ଦେଖୁଥିଲେ ।  ଯଦିଓ ଭାରତୀୟ ସ୍ୱାଧୀନତା ପରବର୍ତ୍ତୀ ସମୟରେ ଭାରତୀୟ ଜାତୀୟ କଂଗ୍ରେସଦ୍ୱାରା ଏହାକୁ ବ୍ୟାପକ ଭାବରେ ପାଳନ କରାଯାଇଥିଲା, ତଥାପି ଆଇଏନଏର କିଛି ସଦସ୍ୟଙ୍କୁ ଭାରତ ସରକାର ସ୍ୱାଧୀନତା ସଂଗ୍ରାମୀ ମାନ୍ୟତାରୁ ବଞ୍ଚିତ କରିଥିଲେ ।

## ଆଧାର 
ଶ୍ରେଣୀ:ଭାରତରେ ସ୍ୱାଧୀନତା ସଂଗ୍ରାମ
ବିଠଲଭାଇ ଜାଭେରୀ

**ବିଠଲଭାଇ ଜାଭେରୀ** (୧୯୧୬ – ୧୯୮୫) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, କଥାଚିତ୍ର ନିର୍ମାତା, ଫଟୋଗ୍ରାଫର, ଲେଖକ ତଥା ମହାତ୍ମା ଗାନ୍ଧୀଙ୍କ ଘନିଷ୍ଠ ସହଯୋଗୀ ଥିଲେ । ସେ ଦାଣ୍ଡି ଯାତ୍ରାଠାରୁ ୧୯୪୮ ମସିହାରେ ମୃତ୍ୟୁ ପର୍ଯ୍ୟନ୍ତ ଫଟୋଗ୍ରାଫ୍ ମାଧ୍ୟମରେ ମହାତ୍ମା ଗାନ୍ଧୀଙ୍କୁ ଡକ୍ୟୁମେଣ୍ଟ୍ କରିଥିଲେ, ଯାହାକି ଅନେକ ପ୍ରଦର୍ଶନୀରେ ପ୍ରଦର୍ଶିତ ହୋଇଥିଲା ଏବଂ ଅନେକ ସାହିତ୍ୟିକ କାର୍ଯ୍ୟରେ ବ୍ୟବହୃତ ହୋଇଥିଲା । ପିଟର ରୁହେଙ୍କଦ୍ୱାରା ରଚିତ ପୁସ୍ତକ *ଗାନ୍ଧୀ-ଏ ଫଟୋ ବାଇଓଗ୍ରାଫି*ରେ  ତାଙ୍କର ଅନେକ ଫଟୋଗ୍ରାଫ୍ ବ୍ୟବହାର ହୋଇଥିଲା । ଦିନାନାଥ ଗୋପାଳ ତେନ୍ଦୁଲକରଙ୍କଦ୍ୱାରା ନିର୍ମିତ ମହାତ୍ମା ଗାନ୍ଧୀଙ୍କ ଜୀବନୀ, *ମହାତ୍ମା: ଲାଇଫ୍ ଅଫ୍ ମୋହନଦାସ କରମଚାନ୍ଦ ଗାନ୍ଧୀ*ରେ ସେ ସହକର୍ମୀ ଥିଲେ । ତାଙ୍କଦ୍ୱାରା ଗାନ୍ଧୀଜୀଙ୍କ ଉପରେ ନିର୍ମିତ ୩୩୦ ମିନିଟ୍‌ର ଡକ୍ୟୁମେଣ୍ଟାରୀ *ମହାତ୍ମା: ଲାଇଫ୍ ଅଫ୍ ଗାନ୍ଧୀ, ୧୮୬୯–୧୯୪୮*, ୧୪ଟି ଅଧ୍ୟାୟରେ ମୁକ୍ତିଲାଭ କରିଥିଲା । ସାହିତ୍ୟ ଓ ଶିକ୍ଷା କ୍ଷେତ୍ରରେ ତାଙ୍କ ଅବଦାନ ପାଇଁ ୧୯୬୯ ମସିହାରେ ଭାରତ ସରକାର ତାଙ୍କୁ ତୃତୀୟ ସର୍ବୋଚ୍ଚ ନାଗରିକ ସମ୍ମାନ ପଦ୍ମ ଭୂଷଣ ପ୍ରଦାନ କରିଥିଲେ ।

## ଆଧାର 
## ବାହାର ଲିଙ୍କ୍ 
* 
* 
* 

ଶ୍ରେଣୀ:୧୯୧୬ ଜନ୍ମ
ଶ୍ରେଣୀ:୧୯୮୫ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ଶ୍ରେଣୀ:ଗାନ୍ଧୀବାଦୀ
ଏ. ଭି. କୁଟ୍ଟିମାଲୁ ଆମ୍ମା

**ଏ. ଭି. କୁଟ୍ଟିମାଲୁ ଆମ୍ମା** (୧୯୦୫ – ୧୯୮୫) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ସମାଜ ସେବୀ ଓ ରାଜନେତ୍ରୀ ଥିଲେ । ସେ ନାଗରିକ ଅମାନ୍ୟ ଆନ୍ଦୋଳନର (ଲବଣ ସତ୍ୟାଗ୍ରହ) ଜଣେ ପ୍ରମୁଖ ବ୍ୟକ୍ତିତ୍ୱ ଥିଲେ ।

## ଜୀବନୀ 
ସେ ୧୯୦୫ ମସିହାର ଅପ୍ରେଲ ୨୩ ତାରିଖରେ ପାଲକ୍କଡ଼ ଜିଲ୍ଲାର ଆନାକରା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ପେରୁମ୍ବିଲାଭିଲ ଗୋବିନ୍ଦ ମେନନ ଓ ମାଆଙ୍କ ନାମ ଥଲା ମାଧାବିୟାମ୍ମା ।

୨୫ ଅପ୍ରେଲ ୧୯୩୧ରେ ସେ ମାର୍ଗରେଟ ପଦ୍ମମଣିଙ୍କ ସହିତ ଥ୍ରୀସୁର ସହରେ ମଧ୍ୟବିତ୍ତ ପରିବାରର ମହିଳାମାନଙ୍କୁ ନେଇ ଏକ ଆନ୍ଦୋଳନ ଆରମ୍ଭ କରିଥିଲେ । ନାଗରିକ ଅମାନ୍ୟ ଆନ୍ଦୋଳନରେ ତାଙ୍କ ଯୋଗଦାନର ପରିଣାମ ସ୍ୱରୂପ ସେ ୧୯୩୨ ମସିହାରେ ତାଙ୍କର ୨ ମାସର ଶିଶୁ ସହିତ କାରାଗାରରେ ଥିଲେ । ଏଠାରୁ ମୁକ୍ତ ହେବା ପରେ ସେ ୧୯୩୬ ମସିହାରେ ମାଡ୍ରାସ ବିଧାନ ସଭାରେ ମନୋନୀତ ହୋଇଥିଲେ । ଭାରତ ଛାଡ଼ ଆନ୍ଦୋଳନ (୧୯୪୨) ସମୟରେ ସେ ଅମରାବତୀସ୍ଥିତ ପ୍ରେସିଡେନ୍ସି ଜେଲରେ ପୁଣି ଦୁଇ ବର୍ଷ କାରାବାସରେ ଥିଲେ । ସେ ମାଲାବାର ରେଜେନ୍ସିରେ କଂଗ୍ରେସର ବିଭିନ୍ନ ସଭା ଆୟୋଜନ କରିବାରେ ଜଣେ ପ୍ରମୁଖ ବ୍ୟକ୍ତି ଥିଲେ ଏବଂ ଭାରତୀୟ ଜାତୀୟ କଂଗ୍ରେସ କମିଟିର ଜଣେ ସକ୍ରିୟ ସଦସ୍ୟା ଥିଲେ । ସେ *ହିନ୍ଦୀ ପ୍ରଚାର ସଭାର* ସଭାପତି ଥିଲେ ଏବଂ ଜଣେ *ହିନ୍ଦୀ ପ୍ରଚାରିକା* ଥିଲେ । ୧୯୪୬ ମସିହାରେ ସେ ପୁନର୍ବାର ମାଡ୍ରାସ ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୫ ମସିହାରେ ତାଙ୍କର ମୃତ୍ୟୁ ହୋଇଥିଲା ।

ସେ ମାଲବାରରେ ଅନେକ ଅନାଥ ଆଶ୍ରମର ସ୍ଥାପନ କରିଥିଲେ । ସେ ମାଡ୍ରାସ ପ୍ରେସିଡେନ୍ସିର ମାଲାବାର ଅଞ୍ଚଳର ପ୍ରତିନିଧିତ୍ୱ କରୁଥିବା ମନ୍ତ୍ରୀ କୋଜିପୁରଥ ମାଧବ ମେନନଙ୍କୁ ବିବାହ କରିଥିଲେ ।

## ଆଧାର 
ଶ୍ରେଣୀ:୧୯୦୫ ଜନ୍ମ
ଶ୍ରେଣୀ:୧୯୮୫ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ବୁଧୁ ଭଗତ

**ବୁଧୁ ଭଗତ** ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ । ସେ ବ୍ରିଟିଶ ସରକାରଙ୍କ ବିରୋଧରେ ଗରିଲା ଯୁଦ୍ଧର ନେତୃତ୍ୱ ନେଇଥିଲେ । ସେ ଛୋଟନାଗପୁରରେ ୧୮୩୧-୩୨ ମସିହାରେ କୋଲ୍ ବିଦ୍ରୋହ ଏବଂ ଲାର୍କା ବିଦ୍ରୋହର ନେତା ଥିଲେ ।

## ଜୀବନୀ 
୧୯୭୨ ମସିହାର ଫେବୃଆରୀ ୧୭ ତାରିଖରେ ସେ ବ୍ରିଟିଶ ଭାରତର ରାଞ୍ଚି ଜିଲ୍ଲାର ଚାହ୍ନୋ ବ୍ଲକର ସିଲାଗାଇ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ଏକ ଓରାଓନ୍ କୃଷକ ପରିବାରରେ ଜନ୍ମଗ୍ରହଣ କରିଥିଲେ ।

## ବିଦ୍ରୋହ 
ରାଞ୍ଚି, ହଜାରିବାଗ, ପାଲାମୁ ଏବଂ ମନଭୂମ ଆଦିକୁ କୋଲ୍ ବିଦ୍ରୋହ ବ୍ୟାପିଥିଲା । ୧୮୩୧ ମସିହାରେ, ସେ ବ୍ରିଟିଶଙ୍କ ବିରୁଦ୍ଧରେ ଏହି ବିଦ୍ରୋହର ନେତୃତ୍ୱ ନେଇଥିଲେ ।

୧୮୩୨ ମସିହାରେ, ସେ ବ୍ରିଟିଶ ଏବଂ ଜମିଦାରଙ୍କ ଅତ୍ୟାଚାର ଶାସନ ବିରୁଦ୍ଧରେ ଛୋଟନାଗପୁରର ଆଦିବାସୀମାନଙ୍କ ସହିତ ବିଦ୍ରୋହର ନେତୃତ୍ୱ ନେଇଥିଲେ । ଏହି ବିଦ୍ରୋହ ଲାର୍କା ବିଦ୍ରୋହ ଭାବରେ ଜଣାଶୁଣା, ଯେଉଁଥିରେ ଓରାଓନ୍, ମୁଣ୍ଡା, ଭୁମିଜ, ହୋ ଇତ୍ୟାଦି ଆଦିବାସୀମାନେ ଯୋଗ ଦେଇଥିଲେ । ତାଙ୍କୁ ଧରିବା ପାଇଁ ବ୍ରିଟିଶମାନେ ପୁରସ୍କାର ଘୋଷଣା କରିଥିଲେ । ବ୍ରିଟିଶ ସୈନ୍ୟମାନେ ୧୩ ଫେବୃଆରୀ ୧୮୩୨ରେ ସିଲାଗାଇ ଗ୍ରାମରେ ପହଞ୍ଚି ତାଙ୍କ ଅନୁଗାମୀମାନଙ୍କ ଉପରେ ଆକ୍ରମଣ କରିଥିଲେ । ଏହି ଆକ୍ରମଣରେ ତାଙ୍କ ପୁଅ ହଳଧର ଭଗତ ଏବଂ ଗିରିଧର ଭାଗତ ସହିଦ ହୋଇଥିଲେ । ବୁଧୁ ଭଗତଙ୍କୁ ଇଂରେଜ ସୈନ୍ୟମାନେ କାବୁ କରି ହତ୍ୟା କରିଥିଲେ ।

## ଆଧାର 
ଶ୍ରେଣୀ:୧୭୯୨ ଜନ୍ମ
ଶ୍ରେଣୀ:୧୮୩୨ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ରାମ ଚରଣ ଅଗ୍ରୱାଲ

**ରାମ ଚରଣ ଅଗ୍ରୱାଲ** (୨ ଡିସେମ୍ବର ୧୯୧୭ – ୨୫ ଜୁଲାଇ ୧୯୭୭) ଜଣେ ଭାରତୀୟ ରାଜନେତା ତଥା ସ୍ୱାଧୀନତା ସଂଗ୍ରାମୀ ଥିଲେ । ସେ ଦିଲ୍ଲୀର ଡେପୁଟି ମେୟର ଭାବରେ କାର୍ଯ୍ୟ କରିଥିଲେ ।

## ଜନ୍ମ ଓ ପରିବାର 
ରାମ ଚରଣ ଅଗ୍ରୱାଲ ୧୯୧୭ ମସିହାର ଡିସେମ୍ବର ୨ ତାରିଖରେ ଉତ୍ତର ପ୍ରଦେଶସ୍ଥିତ ନାଜିବାବାଦଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ରାମଚନ୍ଦ୍ର ମଲ ଥିଲେ ଜଣେ ବ୍ୟବସାୟୀ । ତାଙ୍କ ପୁଅ ଜୟ ପ୍ରକାଶ ଅଗ୍ରୱାଲ ଭାରତର ରାଜନୀତିରେ ସକ୍ରିୟ ଅଛନ୍ତି ।

## ସ୍ୱାଧୀନତା ସଂଗ୍ରାମରେ ଅଂଶଗ୍ରହଣ 
ରାମ ଚରଣ ମହାତ୍ମା ଗାନ୍ଧୀଙ୍କ ପ୍ରେରଣାରେ ପ୍ରେରିତ ହୋଇ ଭାରତୀୟ ସ୍ୱାଧୀନତା ଆନ୍ଦୋଳନରେ ଯୋଗ ଦେଇଥିଲେ । ୧୯ ବର୍ଷ ବୟସରେ ସେ ଦିଲ୍ଲୀ ପ୍ରଦେଶ କଂଗ୍ରେସ କମିଟିର କୋଷାଧକ୍ଷ ଭାବରେ କାମ କରିଥିଲେ । ସ୍ୱାଧୀନତା ସଂଗ୍ରାମରେ ତାଙ୍କ ଭୂମିକା ପାଇଁ ୧୯୩୯, ୧୯୪୨ ଓ ୧୯୪୫ ମସିହାରେ ଗିରଫ ହୋଇ କାରାବରଣ କରିଥିଲେ । ବ୍ୟକ୍ତିଗତ ସତ୍ୟାଗ୍ରହ ପାଇଁ ମହାତ୍ମା ଗାନ୍ଧୀଙ୍କଦ୍ୱାରା ଦିଲ୍ଲୀରୁ ବଛା ଯାଇଥିବା ୧୧ ଜଣ ସତ୍ୟାଗ୍ରହୀମାନଙ୍କ ମଧ୍ୟରୁ ସେ ଜଣେ ଥିଲେ । 

## ରାଜନୈତିକ ଜୀବନ 
ସ୍ୱାଧୀନତା ପରେ ସେ ଭାରତୀୟ ଜାତୀୟ କଂଗ୍ରେସର ସଭ୍ୟ ଭାବରେ ସେ ରାଜନୀତିରେ ସକ୍ରିୟ ଥିଲେ । ୧୯୫୧ ଓ ୧୯୫୪ ମସିହାର ଦିଲ୍ଲୀ ମୁସିଲିପାଲିଟି ନିର୍ବାଚନରେ ସେ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇଥିଲେ । ୧୯୫୮ ମସିହାରେ ସେ ଦିଲ୍ଲୀ ମୁନିସିପାଲିଟିର ଡେପୁଟି ମେୟର ଭାବରେ କାମ କରିଥିଲେ ।

## ସମ୍ମାନ 
thumb| 2009ର ଷ୍ଟାମ୍ପ ଅଫ୍ ଇଣ୍ଡିଆରେ **ରାମଚରନ୍ ଅଗ୍ରୱାଲ୍**

* ୨୦୦୯ ମସିହାରେ, ଇଣ୍ଡିଆ ପୋଷ୍ଟ ତାଙ୍କ ଉପରେ ଷ୍ଟାମ୍ପ ଜାରି କରି ତାଙ୍କୁ ସମ୍ମାନିତ କରିଥିଲା ।

## ଆଧାର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୯୧୭ ଜନ୍ମ
ଶ୍ରେଣୀ:୧୯୭୭ ମୃତ୍ୟୁ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ ରାଜନୀତିଜ୍ଞ
ପ୍ୟାରୀ ଦେବୀ ଅଗ୍ରହାରୀ

**ପ୍ୟାରୀ ଦେବୀ ଅଗ୍ରହାରୀ** ଜଣେ ଭାରତୀୟ ରାଜନେତ୍ରୀ ତଥା ସ୍ୱାଧୀନତା ସଂଗ୍ରାମୀ ଥିଲେ । ସେ ସ୍ୱାଧିନତା ସଂଗ୍ରାମ ଗୌରୀରାମ ଗୁପ୍ତାଙ୍କ ପତ୍ନୀ ଥିଲେ । ସେ ୧୯୬୯ ଉତ୍ତରପ୍ରଦେଶ ବିଧାନ ସଭା ନିର୍ବାଚନରେ ଫରେଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ି ବିଧାୟିକା ଭାବରେ ଉତ୍ତର ପ୍ରଦେଶ ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୬୯ ମସିହାରୁ ୧୯୭୪ ମସିହା ପର୍ଯ୍ୟନ୍ତ ଏହି ବିଧାନ ସଭାର ସଦସ୍ୟା ଥିଲେ ସେ । ସେ ଗୋରଖପୁର (ବର୍ତ୍ତମାନ ମହାରାଜଗଞ୍ଜ ) ଜିଲ୍ଲାର ପ୍ରଥମ ମହିଳା ବିଧାୟିକା ଥିଲେ ।

## ଆଧାର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ ରାଜନୀତିଜ୍ଞ
ଧନ୍ୱନ୍ତରୀ

**କମ୍ରେଡ ଧନ୍ୱନ୍ତରୀ** (୭ ମାର୍ଚ୍ଚ ୧୯୦୨ – ୧୩ ଜୁଲାଇ ୧୯୫୩) ଜଣେ ସ୍ୱାଧୀନତା ସଂଗ୍ରାମୀ ତଥା ଜାମ୍ମୁ କାଶ୍ମୀରରେ କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆର ପ୍ରତିଷ୍ଠାତା ଥିଲେ । ବ୍ରିଟିଶ ରାଜ ସମୟରେ, ସେ ବ୍ରିଟିଶ କର୍ତ୍ତୃପକ୍ଷଙ୍କଦ୍ୱାରା ଗିରଫ ହୋଇଥିଲେ । ସେ ସମୁଦାୟ ୧୭ ବର୍ଷ କାରାବାସରେ ଥିଲେ ।

ଜମ୍ମୁ ଓ କାଶ୍ମୀରର କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆର ମୁଖ୍ୟ କାର୍ଯ୍ୟାଳୟକୁ ତାଙ୍କ ସମ୍ମାନାର୍ଥେ ଧନ୍ୱନ୍ତରୀ ଭବନ ଭାବରେ ନାମିତ କରାଯାଇଛି ।

## ଆଧାର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୯୫୩ ମୃତ୍ୟୁ
ଶ୍ରେଣୀ:୧୯୦୨ ଜନ୍ମ
ରଘୁନାଥ ମାହାତୋ

**ରଘୁନାଥ ମାହାତୋ** (୨୧ ମାର୍ଚ୍ଚ ୧୭୩୮ - ୫ ଅପ୍ରେଲ ୧୭୭୮) କୁଦମୀ ମାହାତୋ ସମ୍ପ୍ରଦାୟର ଚୁଆର ବିଦ୍ରୋହର ଜଣେ ପ୍ରମୁଖ ବିପ୍ଳବୀ ନେତା ଥିଲେ । ସେ ୧୭୬୯ ମସିହାରେ ଇଷ୍ଟ ଇଣ୍ଡିଆ କମ୍ପାନୀ ବିରୁଦ୍ଧରେ ବିଦ୍ରୋହର ନେତୃତ୍ୱ ନେଇଥିଲେ ।

## ଜନ୍ମ 
ରଘୁନାଥ ମାହାତୋ ୧୭୩୮ ମସିହାର ମାର୍ଚ୍ଚ ୨୧ ତାରିଖରେ ଷଢ଼େଇଖଳା-ଖରସୁଆଁ ଜିଲ୍ଲାର ନିମଡିହ ବ୍ଲକର ଗୁଟିଆଡିହ ଗ୍ରାମରେ ଜନ୍ମଗ୍ରହଣ କରିଥିଲେ ।

## ବିଦ୍ରୋହ 
ବ୍ରିଟିଶଙ୍କ ବିରୁଦ୍ଧରେ ବିଦ୍ରୋହ ଚୁଆର ବିଦ୍ରୋହ ଭାବରେ ଜଣାଶୁଣା । *ଚୁଆର* ଅର୍ଥ ଲୁଟେରା । ୧୭୬୫ ମସିହାରେ ବ୍ରିଟିଶମାନେ ବକ୍ସର ଯୁଦ୍ଧରେ ଜିତିବା ପରେ ବିହାର ଓ ବେଙ୍ଗଲରୁ ଟିକସ ଆଦାୟ କରିବା ଆରମ୍ଭ କରିଥିଲେ । କିନ୍ତୁ ଲୋକମାନେ ଏହାକୁ ବିରୋଧ କରିଥିଲେ, କାରଣ ଲୋକମାନଙ୍କର ଧାରଣା ଥିଲା କି ବ୍ରିଟିଶମାନେ ସେମାନଙ୍କୁ ସେମାନଙ୍କର ଅଧିକାରରୁ ବଞ୍ଚିତ କରୁଛନ୍ତି । କେତେକ ଜମିଦାର ବ୍ରିଟିଶଙ୍କ ସହିତ ଯୋଗ ଦେଇଥିବା ବେଳେ ଅନ୍ୟମାନେ ସେମାନଙ୍କ ବିରୁଦ୍ଧରେ ବିଦ୍ରୋହ କରିଥିଲେ । ୧୭୬୯ ମସିହାରେ, ରଘୁନାଥ ମାହାତୋ କୁଡମି ମାହାତୋ ଲୋକଙ୍କୁ ବ୍ରିଟିଶମାନଙ୍କ ବିରୁଦ୍ଧରେ ବିଦ୍ରୋହ କରିବାକୁ ଆହ୍ୱାନ ଦେଇଥିଲେ । ତାଙ୍କର ସ୍ଲୋଗାନ ଥିଲା:...*"ଅପାନ୍ ଗାଁ, ଅପାନ୍ ରାଇଜ୍;* *ଧୁର୍ ଖେଡ଼ା ବ୍ରିଟିଶ ରାଜ"*ଏହି ବିଦ୍ରୋହ ସମୟରେ ଲୋଧା ଲୋକମାନଙ୍କଦ୍ୱାରା ଗାନ କରାଯାଇଥିବା ଲୋକନୃତ୍ୟ ଏହିପରି ଥିଲା:...*"କେସୁ ଆରିର୍ ଫାନ୍ସି ହୈଲୋ, ରଘୁନାଥ ମାହାତୋ ବାନ୍ଦାଇଗେଲୋ, ବାନ୍ସବୋନେ ଦୋମ ହୈଲୋ କାନା, ରାଗେ ଜାଲଛେ ଜଙ୍ଗଲ୍ ମହଲ୍ ଥାନା ।"*ଯେତେବେଳେ ବ୍ରିଟିଶମାନେ ଜମିଦାରଙ୍କୁ ବିଦ୍ରୋହୀଙ୍କ ପରିଚୟ ବିଷୟରେ ପଚାରିଲେ, ଜମିଦାର କହିଥିଲେ ଯେ ବିଦ୍ରୋହୀମାନେ ହେଉଛନ୍ତି *ଚୁଆର* ଅର୍ଥାତ ଲୁଟେରା, ଚୋର, ଖରାପ ଲୋକ, ବର୍ବର, ଅସଭ୍ୟ ତଥା ଅହଂକାରୀ । ବିଦ୍ରୋହ କରିଥିବା ଲୋକମାନେ ବହୁ ଜାତିର ଅଟନ୍ତି ଯେପରିକି ମାହାତୋ କୁଡମି, ବାଗଡି, ମାହାତୋ, ବାଉରୀ ଏବଂ ଅନ୍ୟାନ୍ୟ ଆଦିବାସୀ ସମ୍ପ୍ରଦାୟର ।

୫ ଅପ୍ରେଲ ୧୭୭୮ରେ, ରଘୁନାଥ ମାହାତୋ ଏବଂ ତାଙ୍କ ଦଳ ଜଙ୍ଗଲରେ ବ୍ରିଟିଶ ସୈନ୍ୟଙ୍କଠାରୁ ଅସ୍ତ୍ରଶସ୍ତ୍ର ଛଡ଼ାଇ ନେବାକୁ ଯୋଜନା କରିଥିଲେ । ଏହି ସଂଘର୍ଷରେ ରଘୁନାଥଙ୍କ ସମେତ ତାଙ୍କ ସାଥୀ ବିଦ୍ରୋହୀମାନେ ବ୍ରିଟିଶ ସୈନ୍ୟଙ୍କ ସହିତ ଲଢ଼େଇ କରି ମୃତ୍ୟୁ ବରଣ କରିଥିଲେ ।

## ଆଧାର 
ଶ୍ରେଣୀ:୧୭୭୮ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୭୩୮ ଜନ୍ମ
ଇନସୁଲିନ ଡିଗ୍ଲୁଡେକ

**ଇନସୁଲିନ ଡିଗ୍ଲୁଡେକ, ଅନେକ ବେପାର  ନାମ ମଧ୍ୟରୁ ଗୋଟିଏ ନାମ** **ଟ୍ରେସିବା,** ହେଉଛି ଏକ ଦୀର୍ଘକାଳୀନ କାର୍ଯ୍ୟ କରୁଥିବା ଇନସୁଲିନ ଯାହା ମଧୁମେହ ଟାଇପ୧ ଏବଂ ମଧୁମେହ ଟାଇପ-୨ର  ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପ୍ରତିଦିନ ଥରେ ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା, ଆଲର୍ଜି ପ୍ରତିକ୍ରିୟା, ଇଞ୍ଜେକ୍ସନ୍ ସ୍ଥାନରେ ଯନ୍ତ୍ରଣା, ଗଲୁ, ରାସ, ଓଜନ ବୃଦ୍ଧି ଏବଂ ଲାଇପୋଡିଷ୍ଟ୍ରୋଫି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ କମ ପୋଟାସିଅମ ହୋଇପାରେ । ଏହା ରିକମ୍ବିନାଣ୍ଟ ଡିଏନଏ ଟେକ୍ନୋଲୋଜିଦ୍ୱାରା ନିର୍ମିତ ଏକ ଇନସୁଲିନ ଯାହାକୁ ଅଧିକ ରୂପାନ୍ତରିତ କରାଯାଇପାରେ । ୨୦୧୯ରେ ଏହା ଯୁକ୍ତରାଷ୍ଟ୍ରରେ ୧୬୮ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ୩ ନିୟୂତରୁ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା ।   ଏହା ଲିରାଗ୍ଲୁଟାଇଡ୍ ସହିତ ମିଳିତ ଭାବରେ ମଧ୍ୟ ଉପଲବ୍ଧ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ତିରୁପୁର କୁମାରନ

**କୁମାରନ** କିମ୍ବା **କୁମାରସାମୀ ମୁଦାଲିଆର ତିରୁପୁର କୁମାରନ** କିମ୍ବା **କୋଡି କଥା କୁମାରନ** (୪ ଅକ୍ଟୋବର ୧୯୦୪ - ୧୧ ଜାନୁଆରୀ ୧୯୩୨) ଭାବରେ ମଧ୍ୟ ଜଣାଶୁଣା ଜଣେ ଭାରତୀୟ ବିପ୍ଳବୀ ତଥା ସ୍ୱାଧୀନତା ସଂଗ୍ରାମୀ ଯିଏ ଭାରତୀୟ ସ୍ୱାଧୀନତା ଆନ୍ଦୋଳନରେ ଭାଗ ନେଇଥିଲେ ।

## ଜୀବନୀ
କୁମାରସାମୀ ମୁଦାଲିୟର ବ୍ରିଟିଶ ଭାରତର ମାଡ୍ରାସ ପ୍ରେସିଡେନ୍ସିରେ ଚେନ୍ନିମାଲାଇ (ତାମିଲନାଡୁର ବର୍ତ୍ତମାନର ଏରୋଡ ଜିଲ୍ଲା)ରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ନାଚିମୁଥୁ ମୁଦାଲିଆ ଏବଂ ମାତାଙ୍କ ନାମ କରୁପ୍ପାଇ ଆମ୍ମା ଥିଲା । ସେ ଦେଶ ବନ୍ଧୁ ଯୁବ ସଙ୍ଗଠନ ପ୍ରତିଷ୍ଠା କରିଥିଲେ ଏବଂ ବ୍ରିଟିଶମାନଙ୍କ ବିରୋଧରେ ବିରୋଧ ପ୍ରଦର୍ଶନ କରିଥିଲେ ।

ତିରୁପୁରର ନୋୟାଲ ନଦୀ କୂଳରେ ପୋଲିସର ଆକ୍ରମଣରେ ସେ ୧୧ ଜାନୁୟାରୀ ୧୯୩୨ ମସିହାରେ ବ୍ରିଟିଶ ସରକାର ବିରୋଧରେ ଏକ ଶୋଭାଯାତ୍ରାରେ ଆହତ ହୋଇ ମୃତ୍ୟୁ ବରଣ କରିଥିଲେ । ମୃତ୍ୟୁ ବେଳକୁ ସେ ଭାରତୀୟ ଜାତୀୟତାବାଦୀଙ୍କ ପତାକା ଧରିଥିଲେ, ଯାହା ବ୍ରିଟିଶମାନେ ତାମିଲରେ "ଏପିପି କୋଡି କାଥା କୁମାରନ"ଙ୍କ ଉପରେ ପ୍ରତିବନ୍ଧକ ଲଗାଇଥିଲେ ଯାହାର ଅର୍ଥ ହେଉଛି "ପତାକାକୁ ସୁରକ୍ଷା ଦେଇଥିବା କୁମାରନ"।

## ସମ୍ମାନ
ଅକ୍ଟୋବର ୨୦୦୪ ମସିହାରେ ତାଙ୍କର ୧୦୦ ତମ ଜନ୍ମ ବାର୍ଷିକୀରେ ଭାରତ ପୋଷ୍ଟଦ୍ୱାରା ଏକ ସ୍ମରଣୀୟ ଷ୍ଟାମ୍ପ ଜାରି କରାଯାଇଥିଲା । ତାଙ୍କ ସମ୍ମାନାର୍ଥେ ତିରୁପୁରରେ ଏକ ପ୍ରତିମୂର୍ତ୍ତି ନିର୍ମାଣ କରାଯାଇଛି ଯାହା ସର୍ବସାଧାରଣଙ୍କ ପ୍ରଦର୍ଶନ ପାଇଁ ଏକ କେନ୍ଦ୍ରବିନ୍ଦୁ ଭାବରେ ବ୍ୟବହୃତ ହୁଏ ।

## ଆଧାର
ଶ୍ରେଣୀ:୧୯୦୪ ଜନ୍ମ
ଶ୍ରେଣୀ:୧୯୩୨ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ତାରା ରାଣୀ ଶ୍ରୀବାସ୍ତବ

**ତାରା ରାଣୀ ଶ୍ରୀବାସ୍ତବ** ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ମହାତ୍ମା ଗାନ୍ଧୀଙ୍କ ଭାରତ ଛାଡ଼ ଆନ୍ଦୋଳନର ଏକ ଅଂଶ ଥିଲେ । ସେ ଏବଂ ତାଙ୍କ ସ୍ୱାମୀ ଫୁଲେନ୍ଦୁ ବାବୁ ବିହାରର ସରାନ ଜିଲ୍ଲାରେ ରହୁଥିଲେ । ୧୯୪୨ ମସିହାରେ, ସେ ଏବଂ ତାଙ୍କ ସ୍ୱାମୀ ସିୱାନ, ବିହାରରେ ପୋଲିସ ଷ୍ଟେସନ ଅଭିମୁଖେ ଯାଉଥିବାବେଳେ ତାଙ୍କୁ ପୋଲିସ ଗୁଳି ଚଳାଇଥିଲା । ସେ ତଥାପି ପଦଯାତ୍ରା ଜାରି ରଖିଥିଲେ, ପରେ ଫେରି ଆସିବା ବାଟରେ ମୃତ୍ୟୁବରଣ କରିଥିଲେ । ପାଞ୍ଚ ବର୍ଷ ପରେ ଦେଶର ସ୍ୱାଧୀନତା ପର୍ଯ୍ୟନ୍ତ ସେ ସ୍ୱାଧୀନତା ସଂଗ୍ରାମର ଏକ ଅଂଶ ରହିଥିଲେ ।

## ବ୍ୟକ୍ତିଗତ ଜୀବନ ଏବଂ ସ୍ୱାଧୀନତା ସଂଗ୍ରାମ
ଶ୍ରୀବାସ୍ତବ ପାଟଣା, ବିହାର ସହର ନିକଟସ୍ଥ ସରାନରେ ଜନ୍ମଗ୍ରହଣ କରିଥିଲେ । ସେ ଫୁଲେନ୍ଦୁ ବାବୁଙ୍କୁ ଅଳ୍ପ ବର୍ଷ ବୟସରେ ବିବାହ କରିଥିଲେ । ଜନସାଧାରଣଙ୍କ ପ୍ରସ୍ତାବ ଅନୁସରଣ କରି ତାରା ରାଣୀ ତାଙ୍କ ଗାଁ ତଥା ଆଖପାଖର ମହିଳାମାନଙ୍କୁ ବ୍ରିଟିଶ ରାଜ ବିରୋଧରେ ବିରୋଧ ପଦଯାତ୍ରା ଅଭିମୁଖେ ଯୋଗଦାନ କରିବା ପାଇଁ କହିଥିଲେ ।

ମହାତ୍ମା ଗାନ୍ଧୀଙ୍କଦ୍ୱାରା ୧୨ ଅଗଷ୍ଟ ୧୯୪୨ ମସିହାରେ ସେ ଏବଂ ତାଙ୍କ ସ୍ୱାମୀ ସିୱାନ ପୋଲିସ ଷ୍ଟେସନ ସମ୍ମୁଖରେ ଭାରତର ପତାକା ଉତ୍ତୋଳନ କରିବା ପାଇଁ ଏକ ପଦଯାତ୍ରାର ଆୟୋଜନ କରିଥିଲେ । ପତାକା ଉତ୍ତୋଳନ ନକରିବା ପାଇଁ ପୋଲିସ ବିକ୍ଷୋଭକାରୀଙ୍କୁ ଦୋଷୀ ସାବ୍ୟସ୍ତ କରିଥିଲା । 
ନିଜର ନିୟନ୍ତ୍ରଣ ହାସଲ କରିବାରେ ଅସମର୍ଥ ହେଲା ପରେ ପୋଲିସ ଗୁଳି ଚଳାଇବା ଆରମ୍ଭ କଲା । ଗୁଳି ଓ ଆହତଙ୍କ ମଧ୍ୟରେ ଫୁଲେନ୍ଦୁ ବାବୁ ଉପସ୍ଥିତ ଥିଲେ ।

ଏହା ସତ୍ତ୍ୱେ ବାବୁଙ୍କ କ୍ଷତକୁ ତାଙ୍କ ଶାଢ଼ୀରୁ ଚିରିଯାଇଥିବା କପଡ଼ାରେ ବାନ୍ଧିବା ପରେ ତାରା ରାଣୀ ପୋଲିସ ଷ୍ଟେସନ ଅଭିମୁଖେ ଯାତ୍ରା ଜାରି ରଖିଥିଲେ, ଯେଉଁଠାରେ ସେ ପତାକା ଉତ୍ତୋଳନ କରିବାକୁ ଚେଷ୍ଟା କରିଥିଲେ;  ଫେରିବା ପରେ ସେ ଜାଣିବାକୁ ପାଇଲେ ଯେ, ଆଘାତରେ ତାଙ୍କ ସ୍ୱାମୀଙ୍କର ମୃତ୍ୟୁ ହୋଇସାରିଛି । ୧୫ ଅଗଷ୍ଟ ୧୯୪୨ ମସିହାରେ, ତାଙ୍କ ସ୍ୱାମୀଙ୍କ ଦେଶ ପାଇଁ ବଳିଦାନକୁ ସମ୍ମାନ ଜଣାଇ ଚାପ୍ରାଠାରେ ଏକ ପ୍ରାର୍ଥନା ସଭା ଅନୁଷ୍ଠିତ ହୋଇଥିଲା । ସେ ୧୫ ଅଗଷ୍ଟ ୧୯୪୭ ମସିହାରୁ ଭାରତ ବିଭାଜନ ପର୍ଯ୍ୟନ୍ତ ସ୍ୱାଧୀନତା ସଂଗ୍ରାମର ଏକ ଅଂଶ ଭାବରେ ରହିଆସିଥିଲେ ।

## ଆଧାର
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଅଖିଳ ଭାରତୀୟ ମୁସଲିମ ଲିଗ

**ଅଖିଳ ଭାରତୀୟ ମୁସଲିମ ଲିଗ** ବା ଅଲ୍ ଇଣ୍ଡିଆ ମୁସଲିମ୍ ଲିଗ୍ (ଏଆଇଏମ୍ଏଲ୍) ୧୯୦୬ ମସିହାରେ ଢାକାରେ ସ୍ଥାପିତ ଏକ ରାଜନୈତିକ ଦଳ ଥିଲା । ଯେତେବେଳେ କିଛି ଜଣାଶୁଣା ମୁସଲମାନ ରାଜନେତା ଭାରତୀୟ ଉପମହାଦେଶରେ ମୁସଲମାନ ସ୍ୱାର୍ଥକୁ ସୁରକ୍ଷିତ ରଖିବା ଲକ୍ଷ୍ୟରେ ବ୍ରିଟିଶ ଭାରତର ଭାଇସରୟ ଲର୍ଡ ମିଣ୍ଟୋଙ୍କୁ ଭେଟିଥିଲେ ।

ବ୍ରିଟିଶ ଭାରତରେ ମୁସଲମାନଙ୍କ ରାଜନୈତିକ ପ୍ରତିନିଧିତ୍ୱର ଆବଶ୍ୟକତା କାରଣରୁ ଏହି ଦଳ ସୃଷ୍ଟି ହୋଇଥିଲା, ବିଶେଷକରି ୧୯୦୫ ଭାରତୀୟ ଜାତୀୟ କଂଗ୍ରେସଦ୍ୱାରା ପ୍ରାୟୋଜିତ ବଙ୍ଗ ବିଭାଜନକୁ ବ୍ୟାପକ ହିନ୍ଦୁ ବିରୋଧ ସମୟରେ ଏହି ଦଳ ସୃଷ୍ଟି ହେଇଥିଲା । ୧୯୦୬ ମସିହାରେ ଢାକାର *ଇସ୍ରତ ମଞ୍ଜିଲ ପ୍ୟାଲେସରେ* ଅନୁଷ୍ଠିତ ସର୍ବଭାରତୀୟ ମୁସଲିମ୍ ଶିକ୍ଷା ସମ୍ମିଳନୀର ବାର୍ଷିକ ବୈଠକରେ ଢାକାର ନବାବ ଖ୍ୱାଜା ସଲିମୁଲ୍ଲା ବ୍ରିଟିଶ ଭାରତରେ ମୁସଲମାନଙ୍କ ସ୍ୱାର୍ଥରକ୍ଷା ପାଇଁ ଏକ ରାଜନୈତିକ ଦଳ ଗଠନ ପାଇଁ ପ୍ରସ୍ତାବ ପଠାଇଥିଲେ । ଲାହୋରର ଜଣେ ପ୍ରମୁଖ ମୁସଲମାନ ନେତା ସାର୍ ମିଆଁ ମହମ୍ମଦ ସଫି ଏହି ରାଜନୈତିକ ଦଳର ନାମ 'ଅଲ୍ ଇଣ୍ଡିଆ ମୁସଲିମ୍ ଲିଗ୍' ରଖିବାକୁ ପରାମର୍ଶ ଦେଇଥିଲେ। ସମ୍ମିଳନୀରେ ସର୍ବସମ୍ମତିକ୍ରମେ ଏହି ପ୍ରସ୍ତାବ ଗୃହୀତ ହେବା ପରେ ଢାକାରେ ଅଖିଳ ଭାରତୀୟ ମୁସଲିମ୍ ଲିଗ‌ର ଆନୁଷ୍ଠାନିକ ଗଠନ ହୋଇଥିଲା। ୧୯୩୭ ମସିହା ପର୍ଯ୍ୟନ୍ତ ଏହା ଏକ ଅଭିଜାତ୍ୟ ସଂଗଠନ ହୋଇ ରହିଥିଲା, ଯେତେବେଳେ ନେତୃତ୍ୱ ମୁସଲମାନ ଜନତାଙ୍କୁ ଏକାଠି କରିବା ଆରମ୍ଭ କରିଥିଲେ, ଯାହା ଦଳକୁ ଏକ ଲୋକପ୍ରିୟ ସଂଗଠନରେ ପରିଣତ କରିଥିଲା ।

୧୯୩୦ ଦଶକରେ ଉତ୍ତର-ପଶ୍ଚିମ ବ୍ରିଟିଶ ଭାରତର ଚାରିଟି ପ୍ରଦେଶକୁ ଏକାଠି କରିବା ପାଇଁ ଏକ ଅଲଗା ରାଷ୍ଟ୍ର-ରାଷ୍ଟ୍ର ଏବଂ ପ୍ରଭାବଶାଳୀ ଦାର୍ଶନିକ ସାର୍ ମହମ୍ମଦ ଇକବାଲଙ୍କ ଦୃଷ୍ଟିକୋଣ ଦ୍ୱି-ରାଷ୍ଟ୍ର ସିଦ୍ଧାନ୍ତର ଯୁକ୍ତିକୁ ଆହୁରି ସମର୍ଥନ କରିଥିଲା । ୧୮୮୮ ମସିହାରେ ମିରଟରେ ସୟଦ ଅହମ୍ମଦ ଖାଁଙ୍କ ପ୍ରସ୍ତାବିତ ଧାରଣା ସହ ଏହା ସଂଯୁକ୍ତ, ଯିଏ କହିଥିଲେ, 

"ଏହି ଲମ୍ବା ପ୍ରବଚନ ପରେ ମୁଁ ବୁଝାଇବାକୁ ଚାହୁଁଛି ଯେ ମୋ ଦେଶ - ନୁହେଁ, ବରଂ ଏହି ଦେଶର ସମଗ୍ର ଜନତା - ରାଜନୈତିକ ପ୍ରସଙ୍ଗରେ କେଉଁ ପଦ୍ଧତି ଅନୁସରଣ କରିବା ଉଚିତ୍ । ମୁଁ ଭାରତର ରାଜନୈତିକ ପ୍ରଶ୍ନଗୁଡିକର ନିୟମିତ କ୍ରମରେ ବିଚାର କରିବି, ଯାହାଦ୍ୱାରା ଆପଣମାନେ ସେଗୁଡ଼ିକ ଉପରେ ଧ୍ୟାନ ଦେବାର ପୂର୍ଣ୍ଣ ସୁଯୋଗ ପାଇପାରିବେ । ପ୍ରଥମଟି ହେଉଛି - ଭାରତର ପ୍ରଶାସନ ଓ ସାମ୍ରାଜ୍ୟ କାହା ହାତରେ ରହିବ? ଏବେ ଧରାନ୍ତୁ ଯେ ସମସ୍ତ ଇଂରେଜ ଓ ସମଗ୍ର ଇଂରେଜ ସେନା ଭାରତ ଛାଡି ନିଜର ସମସ୍ତ ତୋପ, ସେମାନଙ୍କର ଚମତ୍କାର ଅସ୍ତ୍ରଶସ୍ତ୍ର ଏବଂ ସବୁକିଛି ସାଙ୍ଗରେ ନେଇ ଯିବେ, ତେବେ ଭାରତର ଶାସକ କିଏ ହେବ? ଏହି ପରିସ୍ଥିତିରେ ଦୁଇ ଦେଶ ମହୋମେଦାନ ଓ ହିନ୍ଦୁମାନେ ଗୋଟିଏ ସିଂହାସନରେ ବସି କ୍ଷମତାରେ ସମାନ ରହିପାରିବେ କି? ନିଶ୍ଚିତ ଭାବରେ ନୁହେଁ । ଏହା ଜରୁରୀ ଯେ ସେମାନଙ୍କ ମଧ୍ୟରୁ ଜଣେ ଅନ୍ୟକୁ ଜିତି ତଳକୁ ଠେଲି ଦିଅନ୍ତୁ । ଦୁହେଁ ସମାନ ରହିପାରିବେ ବୋଲି ଆଶା କରିବା ହେଉଛି ଅସମ୍ଭବ ଓ ଅକଳ୍ପନୀୟକୁ ଇଚ୍ଛା କରିବା।"

ଯେତେବେଳେ କଂଗ୍ରେସ ଦଳ ଭାରତୀୟ ଲୋକଙ୍କ ସହ ପରାମର୍ଶ ନକରି ଦ୍ୱିତୀୟ ବିଶ୍ୱଯୁଦ୍ଧରେ ଭାରତକୁ ଏକତରଫା ଭାବେ ସାମିଲ କରିବା ବିରୋଧରେ ପ୍ରଭାବଶାଳୀ ଭାବରେ ପ୍ରତିବାଦ କରିଥିଲା, ସେତେବେଳେ ମୁସଲିମ ଲିଗ୍ ବ୍ରିଟିଶ ଯୁଦ୍ଧ ପ୍ରୟାସକୁ ସମର୍ଥନ କରିଥିଲା । ୧୯୪୦ ଦଶକରେ ମୁସଲିମ ଲିଗ୍ ଏକ ନିର୍ଣ୍ଣାୟକ ଭୂମିକା ଗ୍ରହଣ କରିଥିଲା, ଧାର୍ମିକ ଭିତ୍ତିରେ ଭାରତର ବିଭାଜନ ଏବଂ ୧୯୪୭ରେ ପାକିସ୍ତାନକୁ ଏକ ମୁସଲମାନ ରାଷ୍ଟ୍ର ଭାବରେ ଗଠନ କରିବା ପଛରେ ଏକ ପ୍ରେରକ ଶକ୍ତି ପାଲଟିଥିଲା ।

ଭାରତ ବିଭାଜନ ଓ ପାକିସ୍ତାନ ପ୍ରତିଷ୍ଠା ପରେ ଅଖିଳ ଭାରତୀୟ ମୁସଲିମ୍ ଲିଗ‌କୁ ଭାରତରେ ଆନୁଷ୍ଠାନିକ ଭାବେ ଭାଙ୍ଗି ଦିଆଯାଇଥିଲା। ଆନୁଷ୍ଠାନିକ ଭାବେ ପାକିସ୍ତାନ ମୁସଲିମ୍ ଲିଗ୍ ଏହି ଲିଗ‌ର ସ୍ଥାନ ନେଇଥିଲା, ଯାହା ଶେଷରେ ଅନେକ ରାଜନୈତିକ ଦଳରେ ବିଭକ୍ତ ହୋଇଥିଲା। ଅନ୍ୟ ଗୋଷ୍ଠୀମାନେ ଏକ କ୍ଷୁଦ୍ର ଦଳରେ ପରିଣତ ହୋଇଥିଲେ, ତାହା ମଧ୍ୟ କେବଳ ଭାରତର କେରଳ ରାଜ୍ୟରେ । ବାଂଲାଦେଶରେ ୧୯୭୬ ମସିହାରେ ମୁସଲିମ ଲିଗ୍ ପୁନରୁଦ୍ଧାର ହୋଇଥିଲା, କିନ୍ତୁ ଏହାର ଆକାର ହ୍ରାସ ପାଇଥିଲା, ଯାହା ରାଜନୈତିକ କ୍ଷେତ୍ରରେ ଏହାକୁ ନଗଣ୍ୟ କରିଦେଇଥିଲା । ଭାରତରେ ଇଣ୍ଡିଆନ୍ ୟୁନିୟନ ମୁସଲିମ୍ ଲିଗ୍ ନାମକ ଏକ ସ୍ବତନ୍ତ୍ର ସ୍ବାଧୀନ ସଂସ୍ଥା ଗଠନ କରାଯାଇଥିଲା, ଯାହାର ଆଜି ପର୍ଯ୍ୟନ୍ତ ଭାରତୀୟ ସଂସଦରେ ଉପସ୍ଥିତି ରହିଛି।

## ଆଧାର 
ଶ୍ରେଣୀ:ରାଜନୈତିକ ଦଳ
ସୁରେଶ ଚନ୍ଦ୍ର ମିଶ୍ର

**ସୁରେଶ ଚନ୍ଦ୍ର ମିଶ୍ର** (୧୯୦୩ – ୩୦ ମାର୍ଚ୍ଚ ୧୯୯୩) ଜଣେ ଭାରତୀୟ ରାଜନେତା ତଥା ସ୍ୱାଧୀନତା ସଂଗ୍ରାମୀ ଥିଲେ । ୧୯୫୨ ମସିହାରେ ସେ ବିହାରର ମୋଙ୍ଗୀର ଲୋକ ସଭା ନିର୍ବାଚନ ମଣ୍ଡଳୀରୁ ପ୍ରଥମ ଲୋକ ସଭାକୁ ନିର୍ବାଚିତ ହୋଇଥିଲେ । ୧୯୨୦ ମସିହାରେ ସେ ମହାତ୍ମା ଗାନ୍ଧୀଙ୍କଦ୍ୱାରା ଆରମ୍ଭ ହୋଇଥିବା ଅସହଯୋଗ ଆନ୍ଦୋଳନରେ ଅଂଶଗ୍ରହଣ କରିଥିଲେ ।

## ପ୍ରାରମ୍ଭିକ ଜୀବନ 
ସୁରେଶ ଚନ୍ଦ୍ର ମିଶ୍ର ବୃତ୍ତିରେ ଜଣେ କୃଷକ ଥିଲେ ଏବଂ ପରେ ସମାଜ ସେବା ଓ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ । ସେ ହିନ୍ଦୀରେ ଅନେକ ଲେଖା ଲେଖିଥିଲେ ।

## ମୃତ୍ୟୁ 
୧୯୯୩ ମସିହାର ମାର୍ଚ୍ଚ ୩୦ ତାରିଖରେ ବିହାରର ମୋଙ୍ଗହିରଠାରେ ୯୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୦୩ ଜନ୍ମ
ଶ୍ରେଣୀ:୧୯୯୩ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଭାରତୀୟ ରାଜନୀତିଜ୍ଞ
ଶ୍ରେଣୀ:୧ମ ଲୋକ ସଭା ସଭ୍ୟ
ପ୍ରୀତି ପାଟକର

**ପ୍ରୀତି ପାଟକର** ଜଣେ ଭାରତୀୟ ସାମାଜିକ କର୍ମୀ ତଥା ମାନବାଧିକାର କର୍ମୀ ଅଟନ୍ତି । ସେ ବାଣିଜ୍ୟିକ ଯୌନ ଶୋଷଣ ଏବଂ କାରବାରରେ ଅସୁରକ୍ଷିତ ପିଲାମାନଙ୍କୁ ସୁରକ୍ଷା ଦେବା ପାଇଁ ଭାରତ ମୁମ୍ବାଇର ରେଡ ଲାଇଟ ଜିଲ୍ଲାରେ ଅଗ୍ରଗାମୀ କାର୍ଯ୍ୟ କରିଥିବା ସଂଗଠନ "ପ୍ରେରଣା"ର ସହ-ପ୍ରତିଷ୍ଠାତା ତଥା ନିର୍ଦ୍ଦେଶକ ଅଟନ୍ତି ।

## ବ୍ୟକ୍ତିଗତ ଜୀବନ
ପ୍ରୀତି ପାଟକର ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜଣେ ସରକାରୀ କର୍ମଚାରୀ ଏବଂ ମା' ଏକ ଦିନ ଚିକିତ୍ସା କାର୍ଯ୍ୟକ୍ରମ ପରିଚାଳନା କରୁଥିଲେ । ସେ ମୁମ୍ବାଇର ଟାଟା ଇନଷ୍ଟିଚ୍ୟୁଟ ଅଫ ସୋସିଆଲ ସାଇନ୍ସର ସ୍ୱର୍ଣ୍ଣ ପଦକ ବିଜେତା ଅଟନ୍ତି, ଯେଉଁଠାରେ ସେ ସାମାଜିକ କାର୍ଯ୍ୟରେ ମାଷ୍ଟର ସମାପ୍ତ କରିଥିଲେ । ସେ ସମାଜସେବୀ ପ୍ରବୀଣ ପାଟକରଙ୍କୁ ବିବାହ କରିଛନ୍ତି ।

## ସକ୍ରିୟତା
ମାନବ ଚାଲାଣ ଏବଂ ବାଣିଜ୍ୟିକ ଯୌନ ଶୋଷଣର ଶିକାର ହୋଇଥିବା ଶିଶୁ ଓ ମହିଳାଙ୍କୁ ସୁରକ୍ଷା ଏବଂ ଉଦ୍ଧାର ପାଇଁ ପ୍ରୀତି ପାଟକର ୩୦ ବର୍ଷରୁ ଅଧିକ ସମୟ ଧରି କାର୍ଯ୍ୟ କରିଆସୁଛନ୍ତି । ମାନବ ଚାଲାଣ ତଥା ବ୍ୟବସାୟିକ ଯୌନ ଶୋଷଣର ଶିକାର ହୋଇଥିବା ଶିଶୁ ଏବଂ ମହିଳାଙ୍କ ସୁରକ୍ଷା ତଥା ସମ୍ମାନ ପାଇଁ ସେ ସାମାଜିକ ହସ୍ତକ୍ଷେପ ପାଇଁ ଅଗ୍ରଣୀ ଅଟନ୍ତି ।

ଭାରତରେ ସର୍ବାଧିକ ସଂଖ୍ୟକ ଆଇନଗତ ହସ୍ତକ୍ଷେପ ଏବଂ ଶିଶୁ ଯୌନ ନିର୍ଯାତନା ତଥା କାରବାରରେ ଶିକାର ହୋଇଥିବା ଶିଶୁ ଏବଂ ମହିଳାଙ୍କ ଅଧିକାର ତଥା ସମ୍ମାନ ରକ୍ଷା କରିବା ପାଇଁ ପାଟକରଙ୍କୁ ସମ୍ମାନିତ କରାଯାଇଛି ।

## ମନୋନୀତ ପୁରସ୍କାର
* ମହାରାଷ୍ଟ୍ର ସରକାରଙ୍କ ତରଫରୁ ଏକ ପୁରସ୍କାର ଯେଉଁଠାରେ ତାଙ୍କୁ ମୁଖ୍ୟମନ୍ତ୍ରୀ - ଶ୍ରୀ ପ୍ରୀତିରାଜ ଚହ୍ୱାନ ମାର୍ଚ୍ଚ ୨୦୧୩ ମସିହାରେ ସମ୍ମାନିତ କରିଥିଲେ ।
* ୨୦୧୪ ଗୁରୁତ୍ୱପୂର୍ଣ୍ଣ ଭଏସ ଗ୍ଲୋବାଲ ଲିଡରସିପ ପୁରସ୍କାରରେ ମାନବ ଅଧିକାର ପୁରସ୍କାର ।
* ନାରୀ ଶକ୍ତି ପୁରସ୍କାର, ୨୦୧୫ । ଏହି ପୁରସ୍କାର କେନ୍ଦ୍ର ମହିଳା ଏବଂ ଶିଶୁ ବିକାଶ ମନ୍ତ୍ରଣାଳୟଦ୍ୱାରା ଅନୁଷ୍ଠାନ ତଥା ବ୍ୟକ୍ତିବିଶେଷଙ୍କୁ ପ୍ରଦାନ କରାଯାଇଛି ଯେଉଁମାନେ ସମାଜର ଦୁର୍ବଳ ତଥା ଅଧିକାରହୀନ ବର୍ଗର ମହିଳା ସଶକ୍ତିକରଣ ଦିଗରେ ଅତୁଳନୀୟ ଅବଦାନ ରଖିଛନ୍ତି ।
* ସୋଫି ଇଣ୍ଡିଆ ମହିଳା ପୁରସ୍କାର ୨୦୧୬

## ଅନୁସନ୍ଧାନ
ପାଟକରଙ୍କ ନାମରେ ୭ଟି ପୁସ୍ତକ ଏବଂ ଅନେକ ଗବେଷଣା ରିପୋର୍ଟ ରହିଛି - ନ୍ୟାସନାଲ କମିଶନ ଫର ଓମେନ, ୟୁନିସେଫ, ୟୁଏନଡିପି, ୟୁଏସଏଆଇଡି / ଏଫଏଚଆଇଦ୍ୱାରା ପ୍ରକାଶିତ ହୋଇଛି । ପ୍ରେରାଣା ମାଧ୍ୟମରେ, ସେ ୨୦୧୦ ମସିହାରୁ କାମାଥୀପୁରା ରେଡ୍ ଲାଇଟ୍ ଏରିଆର ହ୍ରାସକୁ ନିୟମିତ ଭାବରେ ମ୍ୟାପ କରୁଛନ୍ତି ।

## ଆଧାର
ଶ୍ରେଣୀ:ମହିଳା ରାଜନୀତିଜ୍ଞ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସମାଜ କର୍ମୀ
ମହମ୍ମଦ ରଫିକ୍ (ବିଚାରପତି)

**ମହମ୍ମଦ ରଫିକ୍** (ଜନ୍ମ ୨୫ ମଇ ୧୯୬୦) ଜଣେ ଭାରତୀୟ ବିଚାରପତି | ସେ ମଧ୍ୟ ପ୍ରଦେଶ ଉଚ୍ଚ ନ୍ୟାୟାଳୟ, ଓଡ଼ିଶା ଉଚ୍ଚ ନ୍ୟାୟାଳୟ, ହିମାଚଳ ପ୍ରଦେଶ ଉଚ୍ଚ ନ୍ୟାୟାଳୟ ଓ ମେଘାଳୟ ଉଚ୍ଚ ନ୍ୟାୟାଳୟର ପୂର୍ବତନ ପ୍ରଧାନ ବିଚାରପତି ଏବଂ ରାଜସ୍ଥାନ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି । ଦୁଇଥର ସେ ରାଜସ୍ଥାନ ଉଚ୍ଚ ନ୍ୟାୟାଳୟର କାର୍ଯ୍ୟକାରୀ ପ୍ରଧାନ ବିଚାରପତି ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ଜାତୀୟ ଆଇନ ବିଶ୍ୱବିଦ୍ୟାଳୟ, କଟକ, ଜାତୀୟ ଆଇନ ବିଶ୍ୱବିଦ୍ୟାଳୟ, ଭୋପାଳ, ଧର୍ମଶାଳା ଜାତୀୟ ଆଇନ ବିଶ୍ୱବିଦ୍ୟାଳୟ, ଜବଲପୁର ଏବଂ ହିମାଚଳ ପ୍ରଦେଶ ଜାତୀୟ ଆଇନ ବିଶ୍ୱବିଦ୍ୟାଳୟ, ଶିମଲାର କୁଳପତି (ଏକ୍ସ-ଅଫିସିଓ) ଭାବରେ ମଧ୍ୟ କାର୍ଯ୍ୟ କରିଥିଲେ ।

### ପ୍ରାରମ୍ଭିକ ଜୀବନ 
ରଫିକ୍ ଭାରତର ରାଜସ୍ଥାନର ଚୁରୁ ଜିଲ୍ଲାର ସୁଜଙ୍ଗରରେ ଜନ୍ମଗ୍ରହଣ କରିଥିଲେ । ସେ ରାଜସ୍ଥାନ ବିଶ୍ୱବିଦ୍ୟାଳୟ ଅଧୀନରେ ଥିବା G.H.S. ସରକାରୀ ସ୍ନାତକୋତ୍ତର ମହାବିଦ୍ୟାଳୟରୁ ୧୯୮୦ରେ  ସ୍ନାତକ ଡିଗ୍ରୀ ହାସଲ କରିଥିଲେ । ତା’ପରେ ସେ ସ୍ନାତକ ଆଇନ (LLB) ଅଧ୍ୟୟନ ଜାରି ରଖିଥିଲେ ଏବଂ ୧୯୮୪ରେ LLB ଡିଗ୍ରୀ ହାସଲ କରିଥିଲେ । ଆଇନ ଡିଗ୍ରୀ ହାସଲ କରିବା ପରେ ପରେ ସେ ଓକିଲାତି ପେଷା ଆରମ୍ଭ କରିଥିଲେ । ତେବେ ସେ ଅଧିକ ଅଧ୍ୟୟନ ଜାରି ରଖିଥିଲେ ଏବଂ ୧୯୮୬ରେ ଆଇନରେ ସ୍ନାତକୋତ୍ତର (ମାଷ୍ଟର) ଡିଗ୍ରୀ ହାସଲ କରିଥିଲେ ।

### ବୃତ୍ତି 
ରଫିକ୍ ୧୯୮୪ରେ ରାଜସ୍ଥାନ ଉଚ୍ଚ ନ୍ୟାୟାଳୟ ଜୟପୁରରେ ଓକିଲ ଭାବରେ ତାଙ୍କର ବୃତ୍ତି ଆରମ୍ଭ କରିଥିଲେ ଏବଂ ପରେ ୧୫ ଜୁଲାଇ ୧୯୮୬ରେ ସହକାରୀ ସରକାରୀ ଓକିଲ ଭାବରେ ନିଯୁକ୍ତ ହୋଇଥିଲେ ଏବଂ ୨୨ ଡିସେମ୍ବର ୧୯୮୭ରେ ଡେପୁଟି ସରକାରୀ ଆଡଭୋକେଟ୍ ଭାବରେ ପଦୋନ୍ନତି ପାଇଥିଲେ । ସେ ୧୯୯୨ ମସିହାରେ କେନ୍ଦ୍ର ସରକାରଙ୍କ ଷ୍ଟାଣ୍ଡିଂ କାଉନ୍ସିଲ୍ ଭାବରେ ନିଯୁକ୍ତ ହୋଇଥିଲେ। ସେ ୭ ଜାନୁୟାରୀ ୧୯୯୯ରେ ରାଜସ୍ଥାନର ଅତିରିକ୍ତ ଆଡଭୋକେଟ୍ ଜେନେରାଲ୍ ଭାବରେ ନିଯୁକ୍ତ ହୋଇଥିଲେ। ସେ ରାଜସ୍ଥାନ ଉଚ୍ଚ ନ୍ୟାୟାଳୟର କାର୍ଯ୍ୟକାରୀ ମୁଖ୍ୟ ବିଚାରପତି ଭାବେ ଦୁଇଥର କାର୍ଯ୍ୟ ନିର୍ବାହ କରିଥିଲେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଅରବିନ୍ଦ ବୋଳାର

**ଅରବିନ୍ଦ ବୋଳାର** (ଜନ୍ମ: ୪ ଜାନୁୟାରୀ ୧୯୬୬) ଜଣେ ଭାରତୀୟ ହାସ୍ୟ ଅଭିନେତା ଯିଏକି ମୁଖ୍ୟତଃ  ଏବଂ ତୁଳୁ ଓ କନ୍ନଡ଼ ଭାଷା କଥାଚିତ୍ରରେ କାମ କରନ୍ତି । ସେ ଯକ୍ଷଗଣ ଜରିଆରେ ନିଜର ଅଭିନୟ ଜୀବନ ଆରମ୍ଭ କରିଥିଲେ ଏବଂ ସେ ୧୦୦ରୁ ଅଧିକ ନାଟକ ଏବଂ ୫୦ରୁ ଅଧିକ କଥାଚିତ୍ରରେ ଅଭିନୟ କରିଛନ୍ତି ।

## ବ୍ୟକ୍ତିଗତ ଜୀବନ 
ଅରବିନ୍ଦ ବୋଳାର ୧୯୬୬ ମସିହାର ଜାନୁଆରୀ ୪ ତାରିଖରେ କର୍ଣ୍ଣାଟକର ମାଙ୍ଗାଲୋର ଜିଲ୍ଲାର ବୋଳାରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କ୍ରିଷ୍ଣାପା ବେଲଚାଡ଼ ଏବଂ ମାଆଙ୍କ ନାମ ସୁନ୍ଦରୀ । ସେ ସାବିତ୍ରୀଙ୍କୁ ବିବାହ କରିଛନ୍ତି ଏବଂ ସେମାନଙ୍କର ଦୁଇଜଣ ଝିଅ ଅଛନ୍ତି ।

## ଅଭିନୟ ଜୀବନ 
### ଅଭିନୀତ ତୁଳୁ କଥାଚିତ୍ର 
### ଅଭିନୀତ କନ୍ନଡ଼ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:୧୯୬୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତା
ଶ୍ରେଣୀ:ତୁଳୁ କଥାଚିତ୍ର ଅଭିନେତା